ҲОМИЛАДОРЛИКДАГИ БЕЛ ОҒРИҒИНИНГ САБАБЛАРИ\nҲомила тўрт ҳафталик бўлгач, аёлларда бел оғриғи кузатилиши мумкин. Хўш, бел оғриғи қандай сабаблар туфайли пайдо бўлади?\nБатафсил... Янги шарх қўшиш КИНДИК ЧУРРАСИ ҲОМИЛАДОР АЁЛ УЧУН ХАВФЛИМИ?\nЧексиз қувонч тақдим этувчи ҳомиладорлик даврининг ўзига яраша қийинчиликлари ҳам йўқ эмас. Батафсил... Янги шарх қўшиш ҲОМИЛАДОРЛИКДА НИМА МУМКИН, НИМА МУМКИН ЭМАС?\nҲомиладор бўлишнинг ўзгача гашти бор. Бирор ишга қўл урмоқчи бўлсангиз, «Ҳой, унақа қилманг, иккиқатсиз, ҳой, бунақа қилманг, ҳомиладорсиз, болага бирор кор-ҳол бўлмасин», деганча ҳамма сизни асраб-авайлайди. Батафсил... Янги шарх қўшиш «ЎҒИЛ ФАРЗАНДЛАРИМДАН АЙРИЛАЯПМАН...» Ҳомила тушиши ва кичик ёшда гўдакларнинг вафот этиши замонавий тиббиётнинг долзарб масаларидан бири. Батафсил... Янги шарх қўшиш АЛЛЕРГИЯ + ҲОМИЛАДОРЛИК=?\nБолалигимдан гулларнинг чангига аллергиям бор. Мунтазам равишда даволанишимга тўғри келади. Батафсил... Янги шарх қўшиш ТОКСИКОЗГА ҚАРШИ XАЛҚ ТАБОБАТИДАН ФОЙДАЛАНИНГ!\nҲОМИЛАДОР АЁЛЛАРГА ТАВСИЯЛАР\n«БАЧАДОН НАЙИ ОЛИБ ТАШЛАНСА... ҲОМИЛАДОР БЎЛОЛАМАНМИ?»


Ганада ёқилғи қуйиш шохобчаси портлади, қурбонлар бор\n16:00 / 08.10.2017\n© AFP 2017 / Ruth McDowall\nГанадаги автомобилларга ёқилғи қуйиш шохобчасида портлаш рўй бериши оқибатида 6 киши ҳалок бўлиб, 45 киши жароҳатланган ҳолда шифохонага ётқизилди. Бу ҳақда мамлакат ахборот вазирлигига асосланган ҳолда GhanaWeb портали хабар берди.\nПортлаш шанба оқшомида рўй берган. Ҳодисага овқат тайёрлаш учун очиқ оловдан фойдаланилгани сабаб бўлган. Биринчи портлашдан кейин йўлдаги автомобиллар орқали ёнғин бошқа ёқилғи қуйиш шохобчаларига ҳам ўтган.\nЎт ўчириш хизмати маълумотига кўра, 3 киши воқеа жойида ҳалок бўлган, яна 3 киши шифохонага олиб борилгач жон берган. Айни вақтда турли даражада тан жароҳатлари олган 35 киши шифохоналарда қолмоқда. Уларнинг 4 нафари оғир аҳволда қолмоқда.\nОлов камида 20та автомобилни бутунлай йўқ қилган. Хавфсизлик чоралари сифатида яқин атрофда жойлашган мактаблардан ўқувчилар эвакуация қилинган.


Янги “дрижёрнинг” янги “намойиши” ёҳуд тасмадаги ўзгаришлар « Ўзбекистон Халқ Ҳаракати\nЯнги “дрижёрнинг” янги “намойиши” ёҳуд тасмадаги ўзгаришлар\n20 January 2017 - 15:22\nШу кунларда ижтимоий тармоқларда ёки шунга ўхшаш массенжерларда амалдаги ноқонуний тизим раҳбари Шавкат Мирзиёевнинг ўтқазган парламент мажлисидан овоз ёки видеопарча тасмалари тарқаляпти.\nБунинг бари Ўзбекистонда гўё шаффоф бошқарув олиб бориляпти, деган маънода кўрсатиш учун холос. Бу ўзига хос кўзбўямачилик десак муболаға бўлмайди.\nБунга ўхшаш кўзбўямачиликни биз Каримов тизимидан ҳам кўрганмиз. Яъни кўплаб “ўзгаришлар” ва “рақамлар” фақат қоғозда қолиб кетаверган эди. Бир оғиз билан айтганда, фақат “дрижёр” ва “саҳна” ўзгарди, лекин “пъеса” ўзгармади.\nҲолбуки, шунча вақт давомида Каримов “оркестрида” асосий “чолғучи” бўлган зулмкор бирданига демократга айланиб қолиши имконсиз. Зеро, унинг амалга ўтириш жараёнининг ўзи демократия, ёки лоақал ўзлари тузган қонунга бўлган муносабатни ифодаламайдими?\nЗулм бир ҳил кўринишда бўлмаслигини кўпчилик унутиб қўйгандек гўё. Чунки, баъзи “зиёлилар” ва уларнинг таъсиридаги оддий халқ Мирзиёевни Каримовга “ўхшамаган” сиёсат олиб боряпти деган фикрни илгари суришмоқда.\nАфсуски, мана шундай “шукроний”лар таъсирида оддий халқ ҳам саробга ишониб бораяпти. Бу сароб ортида эса ватандошларни яна номаълум вақтгача “маънавий қуллик” кутиб турибди.\nКаримов пайтида бўғилган сиёсий билим ўрнини Мирзиёев даврининг “олқишлаш” ғояси эгаллаб бораяпти. Халқ олқишлар билан қарши олаётган “ўзгаришлар” амалдаги тизимнинг оёқга туриб олиши учун сиёсий “ўйин” эканидан ҳабари йўқ.\nАввалги мақолаларда айтиб ўтганимдек, Мирзиёйев Каримовникидан ҳам чуққурроқ илдиз отган тоталитар тизимни қуриш билан банд. Бунга оддий мисол сифатида, куёвларини ўзи олиб бораётган сиёсат устунига айлантираётганини кўришимиз мумкин. Содда қилиб тушунтирганда ўзига яқин ва хайрихоҳ бўлган инсонларни мансаб курсисига ўтқазиш орқали ўз ҳокимиятининг келажагини таъминлаб беряпти.\nУ Каримовдан фарқли ўлароқ, ўзи қураётган тизимнинг энг кичик бўғинигача ўз одамларини, халқга намойишкорона холатда ”айбдор”лар ўрнига ўтқазмоқда. Халқ учун эса аввалги зулмкор ўрнига келаётган раҳбар ҳалоскордек кўриняпти. Албатта, бунинг барчаси у олиб бораётган ахборот пропагандаси ва “зиёли” маддоҳлар ёрдамида. Сўз бошида айтиб ўтган тасмаларимиз ҳам ҳудди ана шу пропаганданинг бир бўлаги холос.\nЮқорида айтилган гаплар исботи сифатида шуни айтиб ўтишим керакки, агар Мирзиёйев бази маддоҳлар бонг ураётгандек демократик сиёсат тарафдори бўлганда, аввало, у ҳокимятни куч билан эгаллаб олмаган, ўзи учун соғлом рақобат бўла оладиган мухолифатга тўсқинлик қилмаган ва халқга ҳақиқатни англаб етиши учун имкон берган ва ана шундан кейингина барча рақобатчи номзодларни адолатли сайловга чорлаган бўларди.\nБу ўринда, унинг ҳам 1991 йилдаги сайловда сиёсий “отаси” Каримов қилган ўйинни қилмаслиги кафолати сифатида, парламентдан мухолифатчилар учун тенг ўринлар берилиши, сайловолди ташвиқотларда барчага тенг имконият берилиши, бутун жараён очиқ шаффоф тарзда, халқаро кузатувчилар ҳамкорлигида амалга оширилиши, ҳар бир сайлов участкасида ҳар бир партиянинг ўз вакили иштирок этиши ва ниҳоят сайлов бюлетенларининг санаш жараёни халқга очиқ кўрсатилиши лозим эди.\nАлбатта, буларнинг биронтасини ҳам амалдаги тоталитар тизим истамайди, зеро хақиқатни англаган халқ олдида ўзлари ҳам жавоб беришларига тўғри келади. Чунки амалдаги тоталитар тизим сафини ашаддий порахўрлар, ўғрилар, зулмкорлар ва мансабпарастлар ташкил қилади.\nШундай экан, биз, эркин фикрли ёшлар, ёш мухолифатчилар сурункали равишда олиб борилаётган пропаганда “уруши” ва маддоҳлар даъватига қарши соғлом, ҳақиқат ва халқ дардини баён қила оладиган фикрлар билан курашишимиз керак. Улар қоғозда келтираётган далилларга қарши ҳаётдаги реаллик билан жавоб берайлик.\nАлбатта, бу йўлда биз анча сабрли бўлишимиз талаб этилади. Зеро, биз 74 йиллик иттифоқ зуғуми, 25 йиллик Каримов диктатураси остида бўлган халқга хақиқатни, реал ҳаётни секин асталик билан ҳаётий мисоллар билан тушунтиришимиз, халқ дардини нафақат очиқчасига баён қила олишимиз балки оптимал ечим топа олишимиз керак бўлади.\nФақатгина шунда халқга хақиқатни етказиб бера олишимиз, сафимизни эса теран фикрли ёшлар билан тўлдириб боришимиз, биздан аввалги ва ҳозирги авлод вакиллари истаётгандек жамият қура олишимиз мумкин бўлади.


Ироқдаги шиа уламоси Муқтада Ас-Садрнинг минглаб тарафдорлари бугун Бағдодда норозилик юриши ўтказдилар.\nУлар АҚШ томонидан тайинланган раҳбарият “Ал-Хавза” газетасини ёпиб қўйгани ва Садрнинг юқори лавозимли ёрдамчиси Мустафо ал-Ёқуби Нажаф шаҳрида Испания кучлари томонидан қўлга олингани учун намойишга чиққанлар. Намойиш ташкилотчиларидан бири Раед ал-Кадеми йиғилганлар олдида қилган чиқишида:\n“Биз ҳар қандай террорни қоралаймиз ва фақат Меҳди армиясигина Ироқ ва ироқликларни ҳимоя қиладиган гуруҳ эканини билдиришни хоҳлаймиз. Биз, шунингдек, коалиция кучларини Шайҳ Ал-Яқубини озод этишга чақирамиз”, - деди Раед ал-Кадеми.\nАйни пайтда, бугун Ироқ ва АҚШ расмийлари БМТ махсус вакили Лахдар Брахимий яқин кунлар ичида Ироққа келишини маълум қилдилар. Брахими Ироқ суверенлиги ироқликларга топширилиши режаси борасида музокаралар олиб бориши кутилмоқда.


Носир Фозилов. Укадек азиз, дўстдек қадрдон эди — Тоғай Мурод\nЯхши одам ҳақида, айниқса ўзингга яқин одам ҳақида хотира сўзлаш қийин. Масалан, Тоғай Мурод ҳақида у фалон йили Сурхонда туғилган, фалон, писмадон асарлари бор, талай-талай унвонлару нишонларга сазовор бўлган, десак қуруқ гап бўлиб қолади. Буни ҳурматли олимларимиз гапиргани маъқул. Биз эса кўпроқ Тоғайнинг одамгарчилиги, феъл-атвори ҳақида гапирганимиз маъқул.\nМен Тоғай Мурод билан қаерда, қай йўсин танишганлигимни ҳеч эслай олмайман… Бу ҳақда ҳарчанд ўйланмай, барибир, хотирлай олмадим. Назаримда, мен уни болалик чоғидан, ўша мактабда ўқиган йилларидан бери, қўлига қалам олиб, дастлабки асарларини ёза бошлаганидаёқ таниганга ўхшайман. Ё тавба, бунинг сабаби нимада деб ўйлаб қарасам, ҳаётимиздаги баъзи жиҳатларнинг муштараклигида экан. Мен бу шаҳри азимга Туркистон деган шаҳардан келганман. Аҳмад Яссавий таваллуд топган табаррук тупроқда туғилганман. Бизнинг ҳам дашту далаларимиз кенг ва ясси, унинг этакларида биз учун қадрдон — Қоратоғ тизмалари ястаниб ётибди… Тоғай ҳам Сурхондаги Хўжасоат қишлоғидан, азим тоғлар юртидан келган, мабодо ундан тоғлар ҳақида, ўзи туғилиб-ўсган кенгликлар ҳақида сўраб қолсангиз, худди шоир бўлиб сайраб кетиши каминанинг кўнглига жуда яқин эди. Уни болаликдан бирга ўсган қадрдондай кўришимнинг боиси шунда экан.\nМен Тоғайни «полвон» деб чақирардим. Ўзингиз биласиз, Сурхондарё полвонлар юрти. Ўзи ҳам гавдаси бузуқ, елкаси кенг, кўзларида мунг бор бола эди. У одам билан тез яқинлашиб, шатир-шутур гаплашиб кетавермас эди. Индамай, вазминлик билан гапингизни эшитиб ўтирарди. Менинг Тоғайни яхши кўришим унинг тоғу даштни яхши билишидан эди. Айниқса, у чорвани яхши биларди. У от ҳақида асар ёзди. Бу борада ўзбек адабиётида унинг олдига тушадигани йўқ, десам муболаға бўлмайди. Бу фазилат ҳам менга таниш. Мен ҳам асарларимда дарёлар, қамишзорлар, тўқайзорлар ҳақида кўп ёзганман. Лекин Тоғай от ҳақида ёзганида шунақа чиройли тасвир қила олдики, у тасвир қилган отни беихтиёр «Бойчибор» деб юборгинг келади!\nБир маҳаллар шунақа бўлдики, устоз Саид Аҳмад «Жимжитлик» романини бошлаганида (бу асарда от ҳақида, унинг феъл-атвори ҳақида гап борар эди), устоз мендан от ҳақида маслаҳат олди. Кунлардан бирида уюшмада кўришиб қолиб: «Мен от ҳақида яхши биладиган зўр маслаҳатчини топдим», деб мақтаниб қолди. «Ким экан у зўр?!» — деб сўрасам, Тоғай Муродни айтди. Буни қарангки, устоз қанчалик катта ёзувчи бўлмасин, барибир у киши шаҳарлик-да, Тоғайдан маслаҳат олибди. Бунинг ҳеч айби йўқ. Ёзувчи кўрган нарсасини ёзса таъсирлироқ чиқади. Бу айни ҳақиқат. От ҳақида устоз муайян тасаввурга эга бўлмаслиги табиий, лекин у одамлар ҳақида ва уларнинг ўзаро мулоқотлари ҳақида қалам тебратганида устаси фаранг бўлиб кетади. Устозимиз Саид Аҳмадки ундан ўрганибдими, демак, Тоғай ҳам маълум маънода устозига устозлик қилибди.\nТоғай Мурод жуда камсуқум йигит эди. Таҳририятларга ҳам бўлар-бўлмасга келавермас эди. 80-йилларда мен Ғафур Ғулом номидаги Адабиёт ва санъат нашриётида ишлаб юрган кезларимда Тоғай Мурод Маъсумага уйланган эди. Маъсума ўша пайтлари нашриётда биз билан бирга ишларди. Мен ҳар куни унга: «Полвон қалай? Салом деб қўйинг!» — деб турардим. Маъсума ҳам ўз навбатида унинг саломларини менга етказиб турарди. Тоғай Мурод жимгина уйда ўтириб, асарини ёзиш билан машғул эди.\nУ қувонганида бамисоли қуш бўлиб учгудай енгил тортиб кетарди. Эсимда, 1985 йил Тоғай иккаламизга Ёзувчилар уюшмасининг мукофотлари берилди. Ёзувчилар боғи — Дўрмонда Уйғун ака, Туроб Тўла, Абдулла Ориповлар бор эди. Тоғай Муродга «Ойбек», менга эса «Ғафур Ғулом» мукофотини топширишди. Мен унинг қаттиқ қувонганини ўшанда кўрганман… Мукофотларни олдигу, уёқ-буёққа қарамай шаҳарга шошилдик. Иккаламиз менинг машинамда келяпмиз. Кўкракларимизда ҳозиргина олган мукофотларимизнинг нишонлари ярқираб турибди. Тоғайнинг оғзи қулоғида: «Ака, бўлар экан-ку!» — деб илжаяди менга қараб. Менинг кайфиятим ҳам шунга яқинроқ эди. Мен уни йўл-йўлакай уйида қолдириб, Чилонзорга ўтиб кетганим эсимда.\nУ хафа бўлса ҳам дардини бировга айтмасди, худди биров билан уришгандай бўлиб, қовоғини солиб юрарди. «Шарқ юлдузи» журналида ишлаб юрган кезларим менинг олдимга уни Маҳмуд Саъдий олиб келган эди. У дастлабки қиссаларини таҳририятларга олиб келганда у ерда «нари тур-бери тур», деб кўнглини қолдирганлар ҳам анчагина эди. Менинг одатим шуки, узоқ туманлардан, вилоятлардан келганларни, уларнинг жиндек бўлса ҳам истеъдоди борлигини сезсам, далда беришга, унинг асарини бир амаллаб бўлса ҳам ёруққа чиқаришга ҳаракат қилардим. Тоғайнинг таҳририятимизга олиб келган дастлабки қиссаси ҳам худди шундай чоп этилган.\nТоғай иккинчи қиссасини ёзиб тугатгач, кунлардан бирида Мурод Хидиров билан бирга узун-қисқа бўлиб бизникига кириб келишди. Тоғайнинг қўлида битта ўртамиёна қовуни бор. «Нима гап?» — деб сўрасам, «Қиссамни олиб борсам, баъзилар тихирлик қиляпти. Ўзингиз бир қўллаб юбормасангиз бўлмайди, ака!» — деди.\n— Шунга қовун кўтариб келиш керак эканми? — дедим мен. — Агар асар яхши бўлса ўзи тортиб кетади. Ночор бўлса, бир арава қовун олиб келсангиз ҳам ўтказолмайсиз, ука…\nКулишдик. Анча вақтгача балконда ҳангомалашиб ўтирдик. Ўша асар орадан ҳеч қанча вақт ўтмай Ғафур Ғулом номидаги Адабиёт ва санъат нашриётида чоп этилди. Ўзим муҳаррирлик қилдим. Тоғай менга 3-4 та китобни дастхат билан берган эди, жавонимда турибди.\nЁзувчини бамисоли шамчироққа ўхшатиш мумкин. Шамчироққа вақт-вақти билан ёғ қуйиб турмасангиз, пилиги куйиб тамом бўлади-қолади… Ёзувчи ҳам ҳаётни синчковлик билан кузатмас экан, ўз устида ишламас экан, машқ қилмас экан, ҳалиги айтганимиз чироқ каби «пис» этиб ўчади-қолади. Тоғай йилига бир-икки марта туғилган қишлоғига бориб келарди. Тоғларни зиёрат қиларди, даштларни кезарди. Ўша ердаги оддий меҳнаткашлар билан гаплашарди, юрти ҳавосидан қониб-қониб нафас оларди. От миниб қишлоқлар ораларди. Буларнинг ҳаммаси ёзувчи учун ўтган хотираларини эслаш, баъзиларини тиклаш учун зарур унсурлар ўрнини ўтар, шу тариқа ёзилажак асари учун танавор тўплар эди.\nХуллас, Тоғай кунларнинг бирида Москвага ўқишга кетадиган бўлиб қолди. Гапнинг очиғи, дастлаб мен унинг бу ниятини унчалик ёқтирмадим. Ўша кезларда ўрисларнинг Сергей Петрович Бородин деган «катта» ёзувчиси Тошкентда яшаб ижод қиларди. Уюшмада бўладиган бирорта анжуманни ўтказиб юбормасди. Ҳаммасида иштирок этар, қарийб ҳамма мажлисда эмин-эркин нутқ сўзларди. Кунлардан бирида, уюшмада мажлис бўлиб қолди. У пайтда уюшма Ҳадича Сулаймонова кўчасида, собиқ Навоий кутубхонасининг рўпарасида эди. Мажлисда кўриладиган масалалар орасида ўзбек ёзувчиларини Москвага ўқишга жўнатиш тадбири ҳам бор экан. Худди шу масала кўтарилганида Сергей Петрович сўз олиб:\n— Зачем? — деб қолди куюнчаклик билан. — Ҳеч қаерда ёзувчиликни ўргатадиган мактаб йўқ ва бундан кейин ҳам бўлмайди. Ёзувчилик — бу худо берган неъмат. Ҳозир уларни юборасизлар. Боради, ўқийди, билими ошади. Билими ошгандан сўнг ўзида бор, амал-тақал қилиб юрган нарсаларини ҳам менсимай қўяди. Кейин ёзмайди, вассалом!\nЎша кезларда Сергей Петровичнинг гапларини тасдиқлайдиган воқеалар кўп эди: Москвага ўқишга борган баъзи ёзувчилар ўқиб билими ошгач, ўзи билганларини менсимай, умуман, ёзувчиликни ташлаб кетганлари ҳам бўлди. Мен уларнинг исм-шарифларини айтиб ўтирмайман. Бу бор гап. Шунинг учун ҳам мен Тоғайнинг Москвага бориб ўқишини хуш кўрмаганман. Энди мен ўша пайтда Сергей Петровичнинг фикрлари ғолиб келиб, нотўғри фикрлаганимни, нотўғри хулоса чиқарганимни пайқаб турибман. Тоғай Москвадан ўқишни тугатиб келгач, худди тоғдаги тиниқ булоқнинг кўзи очилгандай истеъдоди очилгандан, очилиб кетди. У бутун кучини, қобилиятини ижод қилишга бағишлади. Машҳур «Отамдан қолган далалар», «Бу дунёда ўлиб бўлмайди» романлари, назаримда, ана шу ўқиш даврининг, олган назарий билимларининг натижаси бўлса ажабмас. Агар Тоғай уёққа бориб ўқиб келмаганида, билмадим, бу асарларини ёза олармиди ё йўқмиди? У кўзи очилиб, улкан адабиёт билан, чет эл адабиётлари билан танишиб келгандан кейин мазкур асарларини ёзди. Унда истиқлолимиз туфайли қандайдир катта бир журъат пайдо бўлди. Шу катта журъат туфайли эркин фикрлаш пайдо бўлди. «Отамдан қолган далалар» романини ёзишга журъат қилди. Шўро тузуми меҳнаткаш халқни аёвсиз эзиб юборганини дадил ва ростгўйлик билан ёзди. Буни ҳамма тан олди. Шунинг натижаси бўлса керак, унга Абдулла Қодирий номидаги Давлат мукофоти берилди… Бу ҳукуматимизнинг ёзувчига берган баҳоси. Кейинчалик Тоғай Муродга «Халқ ёзувчиси» деган юксак унвоннинг берилиши ҳам халқимизнинг ёзувчига бўлган ҳурмати рамзи бўлди, десак хато бўлмас. «Бу дунёда ўлиб бўлмайди» романи ҳам, шубҳасиз, дадил асар бўлди.\nТоғайнинг «От кишнаган оқшом» қиссаси чоп этилишида менинг ҳам ҳиссам борлигини боя айтиб ўтган эдим. Унинг асарларида шира бор, миллийлик бор, адибнинг айтадиган гаплари бор. «От кишнаган оқшом» қиссаси Йўлдош Охунбобоев номидаги Ёш томошабинлар театрида режиссёр Олимжон Салимовнинг инсценировкаси бўйича саҳнага қўйилди. Баъзилар айтиши мумкин: «Хўш, нима бўпти, режиссёр ўзи инсценировка қилди, ўзи қўйди», деб. Йўқ, агар асарнинг негизида гапи бўлмаса, режиссёр уни ҳеч нарса қилолмайди. «Хўп, олиб чиқса нима бўпти?!» — ҳам дейишар. Бизда нима кўп — саҳна асари кўп. Шуларнинг ичидан фақат Тоғайнинг асарини танлаб, қардош Қозоғистон Давлат академик театри ўз саҳналарида қозоқчага ўгириб гумбурлатиб қўяётганига нима дейсиз? Бу тасодифми? Йўқ, бу тасодиф эмас. Асарда қозоқ биродарларимизга маъқул келадиган бирор гапи борки, саҳналаштирган.\nШу пайтгача Абдулла Қаҳҳорнинг «Оғриқ тишлар»и билан Саид Аҳмаднинг «Келинлар қўзғолони» қозоқ саҳнаси юзини кўрган эди. Булар илгариги даврда эди. Тоғай Муродники эса истиқлолимиз даврига тўғри келди. Давр масаласини ҳисобга олсак, унда қардошлар саҳнасига чиққан бизнинг асаримиз яккаю ягона шу Тоғай Муродники бўлиб қолади. Шунинг ўзи ҳам анча нарсани англатмайдими, ахир? Бу асар, демак, қардошларимизга ҳам маъқул бўлибди. Нимаси маъқул бўлди экан? Маълумингизки, Қозоғистон асосан чорвадор республика. Пахтачилик қанчалик бизнинг миллий характеримизни белгилайдиган бўлса, уларда чорвачилик, чорва аксари халқнинг касб-корини белгилайдиган соҳа. От, қорамол, қўй, эчки қозоқларнинг жони. «От кишнаган оқшом» асари фақат от кишнагани учун эмас, балки тасвирланаётган объектга муносабати билан, одамларнинг дардини ҳаққоний айта билгани билан ҳам қардошларимиз саҳнаси юзини кўришга муносиб деб топилди.\nБаъзан-баъзан нега бизнинг адабиётимиз жаҳонга чиқмайди, деганга ўхшаган гап-сўзлар бўлиб туради. Жаҳонга чиқиш учун биз яратган асарларда жаҳоншумул муаммолар кўтарилиши, бақувват-бақувват қаҳрамонлар яратилиши керак. Мен ҳеч иккиланмай айтишим мумкинки, Тоғай Муроднинг кейинги романлари, агар малакали таржимоннинг қўлига тушиб, кўнгилдагидек таржима қилинса, бошқа юртлардаги ўқувчиларнинг жавонларидан ҳам ўрин олиши турган гап. Мен шу ёшга кириб шунга амин бўлдимки, ёзувчидан кейин унинг асарларини тарғиб қиладиган кимдир қолиши керак экан. Мана, Маъсума шу йўлдан бориб жон куйдиряпти. Тоғай Муроднинг асарларини чет тилларга таржима қилиб чоп этилиши учун ҳам уни қўллаб-қувватлаб турадиган ташкилот, жонкуяр одам бўлиши керак. Менимча, унинг асарларидан бири халқаро тиллардан бирига таржима қилиниб чоп этилса бас, уёғини асарнинг ўзи тортиб кетади.\nТоғай менга укадек азиз, дўстдек қадрдон эди. Начора, Оллоҳнинг иродаси экан, умри қисқа бўлди. Яшаб, ижод қилиб юрса бўларди. Афсуски, яратган Эгам ўзи берганини ўзи олади. Лекин Тоғай Мурод озгина яшаган бўлса ҳам созгина асарлар яратиб, ўзига ҳайкал қўйиб кетди.\nУкамизнинг жойи жаннатда бўлсин!


17 октябрь куни қандай об-ҳаво кутилмоқда?\n11:44 / 16.10.2020\nГидрометеорология хизмати маркази эртага, 17 октябрь куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 8-10 даража илиқ, кундузи 23-25 даража иссиқ бўлади.\nҚорақалпоғистон, Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 20-25 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 23-28 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 22-27 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 23-28 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5-10 даража илиқ, кундузи 20-25 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража, кундузи 13-18 даража илиқ бўлади.\nЎзбекистонда ҳаво ҳароратининг аста-секин пасайиб бориши кутилмоқда\n20 октябрь куни қандай об-ҳаво кутилмоқда?\n18 октябрь куни Ўзбекистонда кутилаётган об-ҳаво маълумоти\n13:59 / 16.10.2020\nДам олиш кунларида ҳаво иссиқ бўлади


Оренбургдаги автотўқнашув оқибатида 12 ўзбекистонлик касалхонага ётқизилди\n12 декабр 2019, Тошкент вақти: 05:54\nАввалроқ Россиянинг Саратов вилоятида юз берган автоҳалокатда ўзбекистонлик 5 киши жароҳатланган эди.\nРоссиянинг Оренбург вилоятида, дастлабки маълумотларга кўра, ўзбекистонликларни олиб кетаётган микроавтобус енгил автомашина билан тўқнашгани оқибатида 2 киши ҳалок бўлди ҳамда 12 киши жароҳатланди.\nSputnik нашрининг Оренбург расмийларига таяниб хабар беришича, Нижняя Павловка — Холодние Ключи йўлининг 12-километрида юз берган тўқнашувда ҳалок бўлганлар енгил автомашинанинг ҳайдовчиси ва йўловчисидир. Микроавтобусда кетаётган ўзбекистонлик 12 киши эса турли даражадаги жароҳатлар билан касалхонага ётқизилган.\nРоссияда Ўзбекистон ватандошларининг автоҳалокатга йўлиқиш ҳолатлари тез-тез юз бериб туради.\nИюль ойи охирларида Саратов вилоятининг Озинск туманида Лада-Ларгус" и "Форд Мондео" автомашиналари тўқнашгани оқибатида 9 одам, жумладан, 5 ўзбекистонлик жароҳат олган эди.\nРоссия ички ишлар вазирининг биринчи ўринбосари Александр Горовой муҳожирларни олиб кетаётган автобусларнинг тез-тез ҳалокатга учраётгани сабабини йўловчи ташувчи фирмаларнинг лоқайдлиги билан изоҳлади.\nУнга кўра,йўловчи ташувчи фирмалар раҳбарлари камроқ иш ҳақи тўлаш мақсадида ҳайдовчиликка меҳнат муҳожирларини ёлламоқда ҳамда “хориж давлатларида кўп йиллар ишлатилган” Корея ёки Хитойда ишлаб чиқарилган автобусларни сотиб олмоқдалар.


01 апрел 2020, Тошкент вақти: 22:22\nВидеодан олинган сурат\nСурхондарё вилоят, Термиз шаҳар, Меҳробод маҳалласи турғуни халқ посбони Музаффар Улашовнинг кўчадаги фуқарони қўпол ҳақоратлагани акс этган видеони Озодликка тақдим қилди.\nВидеода кекса эркак паспортини текшираётган маҳалла посбони уни русча, ўзбекча уятли сўзлар билан ҳақорат қилади.\nОзодлик билан суҳбатда Музаффар Улашов "асаблари қақшаган ҳолда" қизишиб кетиб, "бомж"ни ҳақорат қилганини тан олди.\nВоқеа 31 декабрь куни Термиз шаҳрининг Меҳробод маҳалласида бўлиб ўтган.\nОзодликка юборилган видеода маҳалла посбони Музаффар Улашовнинг кекса одамнинг паспортини текшираётгани акс этган.\nПосбон қўлида яшил рангдаги паспортини ушлаб турган шахсга “мен кўришим керакми, дай мне”, деганидан сўнг, видеода кўринмайдиган одам, “қўлига бер, қайтариб беради, мен кафилман”, дейди.\nКим эканлигини Озодлик тасдиқлай олмаган шахс паспортини посбон қўлига берганидан сўнг, у унга қараб “пида...с”, деб сўкинади.\nБу сўзни эшитган кекса киши посбонга,“ҳозир сен қайси асосда мени ҳақорат қилдинг, ҳозир бу гапинг учун мен сени ўтирғизишим мумкин”, деб огоҳлантирди.\nБироқ посбон ҳақорат қилишда давом этади.\nВидео сўнгида эса, посбон “менга қара ҳей, нимага сўкинаяпсан, мен сенга ҳужжатимни кўрсатяпман, қ...тиғимга сўкинаяпсанми”, деб дўқ уради.\n"Меҳробод" маҳалласидаги жамоатчилик назорат маскани\nМеҳробод маҳалласи посбони Музаффар Улашов Озодлик билан суҳбатда бу кекса кишини “бомж”(уй жойи йўқ одам) деб таърифлаб¸ уни ҳақорат қилганини тан олди.\nМен ҳам қуюшқондан сал чиқиб, жаҳлим келиб, бир нарсалар деб гапириб юборибман, буни тан оламан.\n- 30 ва 31 декабрь кунлари ҳам ишда бўлганман. Бизда бомжлар ўғрилик қилаётганди. Ўша куни у фуқарони текширишдан олдин мен бошқа визовдан ҳам чиқиб келган эдим. Шундай асабларим қақшаб, келсам учта бомж битта хонадондан чиқиб келаяпти. Улар уч киши эди. Сетка-петка олиб чиқиб кетишаётган эди. Видеода у нарса кўринмаган. Ўзиям ичиб олган эди. Русчалаб гапираяпти. Мен ҳам қуюшқондан сал чиқиб, жаҳлим келиб, бир нарсалар деб гапириб юборибман, буни тан оламан.”\nМузаффар Улашов бу видео тарқалганидан кейин бошлиқларидан дакки олганини ҳам қўшимча қилди.\n"Меҳробод" маҳалласи ичига ҳам шлагбаумлар қўйилган\nМеҳробод маҳалласининг исми сир қолишини сўраган фаолларидан бири, халқ посбонларининг ички ишлар тизими назоратига ўтказилганидан сўнг, уларнинг аҳоли билан муносабати қўполлашганини таъкидлади:\nҲеч кимга бировни таҳқирлашга ҳуқуқ берилмаган. Агар юз фоиз ҳақ бўлса ҳам\n“Бизнинг маҳалладан чегарагача яна бешта маҳалла бор. Тўғри, бомжлар бор, лекин уларнинг ҳеч кимга озори етмайди. Ҳозир посбонлар ички ишларга ўтгандан сўнг номи ўзгарди. Профилактика инспекторининг ёрдамчиси бўлди. Форма кийгандан кейин тамоман кеккайиб, одамлар билан осмондан туриб муомала қилишни бошлашди. Мен ҳам видеони кўрдим. Жуда қўпол муомалада бўлган. Ҳеч кимга бировни таҳқирлашга ҳуқуқ берилмаган. Агар 100 фоиз ҳақ бўлса ҳам”.\nТермиз шаҳар ички ишлар бўлимидан бу видео ва унга нисбатан билдирилаëтган эътирозлар юзасидан изоҳ олишнинг имкони бўлмади.\nОзодлик Ўзбекистонда айрим давлат мулозимларининг ўз ходимлари ва оддий фуқаролар билан ўта қўпол муомала қилаётгани ҳолатларини муттасил ёритиб келмоқда.\nВилоят ҳокимларидан тортиб оддий ИИВ мулозимларининг оддий аҳоли ва ўз қўл остидагиларга нисбатан муомаласида тез-тез кузатилаётган таҳқирлаш ва ҳақоратлар акс этган видео ва аудиолар ижтимоий тармоқларда жиддий эътирозларга сабаб бўлмоқда.\nБундай ҳолатлар мамлакат президенти Шавкат Мирзиёевнинг жамоатчиликка кўрсатилган чиқишларида ҳам бир неча бор кескин танқид остига олинган.\nПрезидентнинг бундай танқид ва огоҳлантиришларига қарамай¸ ҳозиргача ҳокимият тизимининг юқори лавозимли сўконғич мулозимлари кечирим сўраш билан жазодан қутулиб келмоқда.\nЯна бир сўконғич раҳбар: Янгиариқ ҳокими фермерларни онасию қизидан сўкди\nЙирик корхоналарнинг минглаб ишчиси карантин пайтида ҳам доимий штат режимида ишламоқда


РАШИДОВА ОЛИЯ АЛИМОВНА\n1957 йилда Бухоро шаҳрида туғилган, миллати ўзбек, маълумоти олий, 1979 йилда Бухоро давлат педагогика институтини, 1991 йилда Тошкент сиёсатшунослик ва бошқарув институтини битирган, мутахассислиги математика ўқитувчиси ва сиёсатшунос.\n1977-1991-йилларда Ўзбекистон Ёшлар ташкилотининг Бухоро шаҳри, вилояти ва Марказий қўмитасида турли раҳбарлик лавозимларида, 1991-2009 - йилларда Бухоро шаҳар ҳокимлиги аппарати бош мутахассиси, шаҳар маданият ва спорт ишлари бўлими бошлиғи,Байрам ва маросимларни ўтказиш Департаменти раҳбари, “Маҳалла” хайрия жамғармаси шаҳар бўлинмаси раиси лавозимларида фаолият кўрсатди.\n2009 йил декабридан 2011 йил апрелигача Бухоро вилоят давлат архиви бош архивчиси лавозимида ишлади. Вилоят давлат архивидаги қисқа фаолияти давомида О.Рашидова ўзини ташаббускор, серқиррали мутахассис сифатида намоён қилди. Касбдошларига, айниқса ёшларга ўз билим ва тажрибасини ўргатишга доимо тайёрлиги билан ажралиб турди. Вилоят давлат архивида ва идоравий архивларда ҳужжатлаштириш, ижро интизоми ва архив ишини такомиллаштиришда муносиб ҳиссасини қўшди.\nАрхив ҳужжатлари асосида Бухоро тарихини кенг халқ оммасига етказиш борасида тадқиқотчилик изланишларини амалга оширди. 2010 йилда академик Яҳё Ғуломов номидаги “Ўзбек халқи ва унинг давлатчилиги тарихи” Республика илмий семинарида “Бухоро тарихий ёдгорликларини муҳофаза қилиш тарихидан” мавзуидаги маърузаси билан иштирок этди.\nАрхивдаги тарихий ҳужжатлар асосида ёзилган “Бухоро тарихий ёдгорликларини муҳофаза қилиш тарихидан”, “Как благоустраивалась Бухара?”, “О строительстве Бухарского городского водопровода”, “А вы знаете историю своей махалли?”, “История гузаров Бухары – в архивных источниках”, “Ситораи Мохи Хосса – неподражаемый памятник старины”, “Жондор тумани тарихи ҳақида”, “Выставка БНСР в Москве”, “Актуальные вопросы пенсионной реформы: вчера и сегодня”, “О чем писала газета. Год 1941”, “Об эвакуации польских граждан”, “Касбининг фидойиси эди...”, “История на фотографиях” каби мақолалари рўзномаларда чоп этилди, вилоят радио тўлқинларида эшиттирилган, телекўрсатувлар тайёрланди.\n2013 йилда жамоатчи тадқиқотчи сифатида “Архив ҳужжатлари гувоҳлик беради” номи билан архив ҳужжатлари асосида оммавий ахборот воситаларида 1999-2013 йилларда чоп этилган мақолалар тўпламини нашрга тайёрлади. Вилоятда соғлиқни сақлаш ҳамда архив тизимларининг ташкил қилиниши ва ривожланиши тарихига оид маълумотлардан иборат рисолаларни тўплади. 1924-2014 йиллар давомида Вилоят давлат архивида фаолият кўрсатган ўз касбининг фидойилари бўлган ходимлар тўғрисида ҳикоя қилувчи “ТАРИХ ХАЗИНАЧИЛАРИ” номли тўпламнинг муаллифи ҳамдир.\n“Бухоро мустақиллик йилларида”, “Бухоро вилоят давлат архиви” ҳужжатли альбомларини тайёрлашда фаол иштирок этди.\nО.Рашидова ташаббуси ва раҳбарлигида Бухоро вилоят давлат архивида сақланаётган фотосуратлар тизимлаштирилди. 1895 йилдан 2014 йил 1 январигача бўлған 9000 фотосуратлар 3 типдаги: фотоальбомлар, мавзули ва электрон фотосуратлар мажмуалари тайёрланиб, бир тўплам тузишга муваффақ бўлинди.\nАйни вақтда нафақахўр. Жамоатчи тадқиқотчи.


Паралимпия спортчилари эътироф этилишди – O'zbekiston Milliy paralimpiya qo'mitasi\nПаралимпия спортчилари эътироф этилишди\nNews Пара енгил атлетика Пара пауэрлифтинг\nЎтган 2019 йил Ўзбекистон Паралимпия спорти учун омадли йил бўлди. Паралимпиячиларимиз кўплаб халқаро мусобақаларда юқори ўринларни қўлга киритишди, шулардан 16 нафари Токио-2020 ёзги Паралимпия ўйинларида иштирок этиш ҳуқуқини қўлга киритди.\nЮртимизнинг нуфузли спорт сайтларидан бири ҳисобланган Olamsport.com сайти ўз талқинига кўра 2019 йилнинг энг яхши спортчиларини эълон қилди. Эътиборлиси, ушбу рўйхатда Ўзбекистон Миллий Паралимпия ассоциациясининг 2 нафар спортчиси ҳам эътироф этилди. Аниқроғи, Пара атлетика бўйича Ўзбекистон терма жамоаси аъзоси Ҳусниддин Норбеков ҳамда Пауэрлифтинг бўйича Ўзбекистон терма жамоаси аъзоси Рўза Кузиевалар мос равишда “Йилнинг энг яхши эркак паралимпиячиси” ҳамда “Йилнинг энг яхши аёл паралимпиячиси” деб топилишди.\nУмид қиламизки, бундай эътирофдан руҳланган спортчиларимиз Токио майдонларида ҳам юртимиз байроғини юқорига кўтаришади.\nПаралимпия ассоциацияси раиси спортчилар билан учрашди


25 январь, 2019 61 fargonavb Fargona vb yangiliklari\nЎзбек адабиётининг таниқли намоёндаси лирик шоир Уйғуннинг “Парвона” спектакли адибнинг драматурглик мақомини ҳам юксакликка кўтарган эди . Ўтган асрнинг етмишинчи-саксонинчи йилларида республикамиздаги деярли барча театрлар бу асарни ўз саҳналарига олиб чиққанлар. Аммо ўзбек миллий академик драма театрининг “Парвона” си ҳамма томошабинлар учун севимли бўлиб кетган. “Парвона” деганда Ўзбекистон халқ артисти Обид Юнусовнинг Ўткурийси кўз олдимизга келади.\nМана шундай шароитда бу асарга қўл уриш катта таваккал эди. Чунки ҳар бир томошабин саҳнада яна Обид Юнусовнинг Ўткурийсини кўргиси келади.\nУшбу холатни ҳисобга олган истеъдодли режиссёр Обиджон Абдуллаев асарга бошқача ёндошди. Фарғоналикларнинг янги “Парвона”сида биргина Ўткурий эмас, балки Назокатнинг, Адолатнинг, Аброрнинг, Мархаматнинг ҳам, Юлдузхоннинг сиймоларини ярқ этиб кўрсатилишига харакат қилди. Ижрочиларга мана шундай масъулият юклади. Бу ҳар бир ижрочидан ижодий ёндошишни, бор махоратини намойиш этишни тақозо қиларди.\nРоллар ижрочилари: Бобуржон Омонов, Саодат Мирзаева, Акмал Мирзаев, Маъмура Рахимова, Азиз Темиров, Фотима Абдувахобова ва бошқалар ўз вазифалари мувафаққиятли уддаладилар. Бу эса “Парвона” нинг янгича талқинини ва янги саҳна асарининг мавафаққиятини таъминлади.\n2019 йил январ ойининг сўнгги кунларида спектакл кенг томошабинлар хукмига ҳавола қилинди. Асарга янгича ёндашув ўз самарасини берганини пойтахтдан ташриф буюрган таниқли театршунослар томонидан ҳам, томошабинлар томондан ҳам эътироф этилди. Фарғоналиклар “Парвона” си халқимизга севимли саҳна асарларидан бири бўлиб қолишига умид билдиришди.


Ўзбекистонда 100 та хонадонга нечта телевизор ва телефон тўғри келиши маълум бўлди - Bugun.uz\nЎзбекистонда 100 та хонадонга нечта телевизор ва телефон тўғри келиши маълум бўлди\n16:18 | 11-02-2021 138\nЎзбекистонда ҳар 100 та хонадонга нечта телевизор ва мобиль телефон тўғри келиши маълум қилинди. Бу ҳақда Давлат статистика қўмитаси ахборот хизмати раҳбари Усмон Абдурасулов ўзининг расмий Telegram каналида хабар қилди.\nҚўмитанинг уй хўжаликлари танланма кузатувларига асосланиб, 2020 йилнинг январь-декабрь ҳолатига кўра, 100 та уй хўжалигига тўғри келадиган телевизорлар сони 162 тани, айнан шу миқдордаги оилалаларга тўғри келадиган телефонлар сони эса 287 тани ташкил этгани маълум қилинган.\nМаълумотларга кўра, бу кўрсаткич 2010 йилда 132 тани, 2015 йилда эса 152 тани ташкил этган. Шунингдек, телефон фойдаланувчилари сони ҳам шу йилларда 145 ва 234 тага етган.\nАввалроқ, Ўзбекистонда давлат ва хорижий телеканаллар ишида вақтинчалик тўхталишлар юзага келиши мумкинлиги ва «LG» компанияси 2021 йилда мобиль бўлинмасини ёпиш ҳақида қарор қабул қилаётганлиги айтилган эди.


«Очофат айиқ, аждарҳосифат илон ва ўткиркўз...\n07.12.2021 14:20 0 3350\nТаниқли сиёсатшунос Камолиддин Раббимов Ўзбекистон ҳамда Қозоғистон ўзаро робиталарда «Бжезинский синдроми»дан халос бўлмоқда, деб ҳисоблайди. Таҳлилчи Facebook тармоғидаги шахсий саҳифасида президент Шавкат Мирзиёевнинг 5-6 декабрь кунлари Қозоғистонга амалга оширган ташрифи якуни юзасидан кузатувлари билан ўртоқлашган.\n«Бу ташриф ҳам Ўзбекистон–Қозоғистон муносабатларидаги бошқа сафарлар қатори стандарт муносабатларни давом эттиради деб ўйлаган эдим. Йўқ. Икки давлат ўртасида янги руҳият, янги муносабат шаклланяпти. Биринчи маъмурият даврида икки давлат ўртасидаги муносабатларда носоғлом рақобат, ишончсизлик ва совуқлик устувор кўринар эди. Мен бу муносабатларни «Бжезинский синдроми» деб номлаган эдим. Сабаби, Бжезинский ўзининг «Буюк шахмат доскаси» китобида «Марказий Осиёнинг лидери ким: Қозоғистонми ёки Ўзбекистон?!» деган савол қўйган эди. Ва мана шу савол икки давлат элитасининг тафаккурида мустаҳкам жой эгаллаб, носоғлом рақобатни янада кучайтирган эди», – дейди К.Раббимов.\nҚайд этилишича, бугун Марказий Осиёдаги геосиёсий вазият бошқача. Расмий Остона учун минтақавий ҳамкорлик ва мувофиқлашув жуда муҳим. Мамлакатнинг асосий қўшниси – Россия билан муносабатларида эса хавфли нуқталар мавжуд. Хусусан, Қозоғистон президенти Қосим-Жомарт Тоқаевнинг «Биз ўзаро муносабатларда давлатимизнинг қадр-қимматини қурбон қилмаймиз!» деган оҳанги Москва норозилигига сабаб бўлаётир.\n«Ўзбекистонда ҳам ҳокимият ўзгариши билан мутлақ янги геосиёсий қараш ва оҳанг пайдо бўлди. Давлат раҳбарларининг ички маданияти, психологияси, стратегияси ички ва ташқи сиёсатда нақадар ҳал қилувчи роль ўйнашига бу яхши бир мисол. Ўзбекистон ҳам ўзининг ички муаммоларини ҳал қилиши учун минтақавий ва ташқи сиёсатда иҳоталаниш ва ўжарлик қилиш эмас, манфаатларга асосланган интенсив ҳамкорлик сиёсатига ўтди», – дея мулоҳазаларини давом эттиради эксперт.\nТаҳлилчи сафарга «давлат ташрифи» мақоми берилгани, Нурсултон шаҳрида Ўзбекистоннинг янги элчихонаси очилганини ижобий ҳол ўлароқ баҳолаган.\n«Асосийси, икки давлат «иттифоқчилик муносабатлари» тўғрисидаги декларацияни имзолаган. Бу декларация жуда катта сиёсий-рамзий аҳамиятга эга. Бу декларация икки давлатнинг ўзаро координацияси юқори даражада бўлиши кераклигини англатади. Бу декларация, агарки реал ҳаётда тўлақонли ишласа, Марказий Осиё минтақасининг геосиёсий мустақиллиги учун жиддий сиёсий платформа бўлиши мумкин», – деб ҳисоблайди К.Раббимов.\nСиёсий таҳлилчи Марказий Осиё минтақаси дуч келаётган геосиёсий воқеликни образли тарзда ифодалайди ва мавжуд ҳолатдан чиқиш йўлини ҳам таклиф этади.\n«Бугунги вазият шундайки, давлат раҳбарлари қуршовда қолаётган дўстларни эслатади. Бир томонда баҳайбат ва еб тўймас қўнғир айиқ, бошқа томонда аждарҳосифат катта илон, осмонда кўзлари ўткир бургут ҳам кўринади. Ҳар бирининг ўз манфаати бор. Глобаллашув – майдондаги очиқликни, ҳамма бир-бирини кўриб туришини англатади. Энди яширинишнинг иложи йўқ. Қочадиган жой ҳам йўқ. Энди ўзлик асосидаги ишонч, дўстлик, ҳамкорлик ва коллектив мудофаа даври бошланди. Бу икки давлат ўртасидаги иттифоқчилик муносабатлари, қанчалик самимий ва барқарор бўлади – вақт кўрсатади. Лекин, агарки томонлар тушунса, рақобатдан кўра икки давлатнинг бир-бирини ҳар томонлама қўллаб-қувватлаши, иккаласи учун ҳам яхши бўларди», – дея хулоса ясайди Камолиддин Раббимов.\nАввал хабар берганимиздек, 6 декабрь куни президент Шавкат Мирзиёев Оқўрда қароргоҳида ҳамкасби Қосим-Жомарт Тоқаев билан музокаралар ўтказди.\nМузокара давомида икки мамлакат ўртасидаги умумий товар айланмасини 10 миллиард долларга етказиш режаси маълум қилинди. Ташриф доирасида Нурсултон шаҳрида Ўзбекистон элчихонасининг янги бино ҳам очилди.


"Бирдамлик" етакчисининг оила аъзолари Ўзбекистонга киритилмади\n07 май 2021, Тошкент вақти: 14:47\n20 сентябрь куни эрталаб Чикаго-Истанбул-Тошкент рейси билан Ўзбекистон пойтахтига учиб келган мухолифатдаги “Бирдамлик” ҳаракати лидери Баҳодир Чориевнинг хотини ва ўғли аэропорт ташқарисига чиқарилмасдан Ўзбекистондан депортация қилинди. Ўз ватанига киритилмаган Ўзбекистон фуқаролари Туркияда экани айтилмоқда.\nЎзбекистонлик ҳуқуқ ҳимоячиси Малоҳат Эшонқулованинг Озодликка айтишича¸ Феруза Хуррамова ва унинг 9 яшар ўғли Дадахон Чориев мамлакатга кириши тақиқланган шахслар рўйхатида бўлганлари учун Ўзбекистон ичкарисига қўйилмаган. Тошкент аэропортида бир кун ушлаб турилгач, улар якшанба куни Туркияга қайта учириб юборилган:\n– Аэропортга чиқдим, лекин Феруза билан ўғли чиқмади. Мулозимлар бундай фуқаролар бугун учиб келмади дейишди. Кечга бориб транспорт милицияси жиноят қидирув бўлими мулозими Ўрол Қодиров деган ходимдан жавоб олдим. Ўрол Қодировнинг айтишича¸ она-болани орқасига қайтариб юбориш буюрилган¸- дейди ўзбекистонлик ҳуқуқ ҳимоячиси Малоҳат Эшонқулова Озодлик билан суҳбатда.\nМалоҳат Эшонқулованинг таъкидича¸ қўлида Ўзбекистон паспорти бўлган Феруза Хуррамова ва ўғлининг ўзбек расмийлари томонидан депортация қилиниши Ўзбекистон қонунларининг қўпол тарзда поймол қилинаëтганига мисолдир.\n"Бирдамлик" ҳаракати етакчиси Баҳодир Чориев 2004 йилдан бери оиласи билан АҚШда муҳожиратда сиёсий қочқин мақомида истиқомат қилади.\nАҚШдан сиëсий бошпана олган Баҳодир Чориев 2009 йил 16 октябрь куни Ўзбекистонга борган ва Қашқадарёга боришга изн берилган эди.\nБаҳодир Чориевнинг шу кунларда Ўзбекистонга киритилмаган рафиқаси ва ўғли 2008 йили Ўзбекистонга бориб, 40 кун туриб яна АҚШга қайтишган эди.\nБу сафар Тошкент расмийлари Ўзбекистон фуқароларини нега ўз ватанига киритмагани сабаби номаълум қолмоқда.


АКЦИЯДОРЛАРНИНГ НАВБАТДАГИ ЙИЛЛИК УМУМИЙ ЙИҒИЛИШИ БЎЛИБ ЎТАДИ.\n2018 йил 22 июн куни соат 14-00 да Фарғона вилояти, Қўқон шаҳри,\nМуқимий шаҳарчасида жойлашган «Қўқонспирт» АЖ мажлислар залида\n2017 йил якунлари натижаларига бағишланган «Қўқонспирт» акциядорлик жамияти\nАКЦИЯДОРЛАРИНИНГ НАВБАТДАГИ ЙИЛЛИК УМУМИЙ ЙИҒИЛИШИ БЎЛИБ ЎТАДИ.\n2.Жамият Кузатув кенгашининг 2017 йилда амалга оширган ишлари ҳамда жамиятни ривожлантириш стратегиясига эришиш бўйича кўрилаётган чора-тадбирлар ва корпоратив бошқарув талабларини бажарилиши бўйича ҳисоботларини тасдиқлаш.\n3.Жамият ижроия органи раҳбарининг 2017 йил якуни бўйича жамиятни ривожлантириш стратегиясига эришиш бўйича кўрилаётган чора-тадбирлар, жамиятнинг молиявий-хўжалик фаолияти якунлари ва бизнес режа бажарилиши тўғрисида ҳисоботини тасдиқлаш.\n4.2017 йил якуни бўйича жамият ташқи аудиторининг хулосасини тасдиқлаш.\n5.2017 йил якуни бўйича жамият тафтиш комиссиясининг хулосасини тасдиқлаш.\n6.Жамиятнинг 2017 йил якуни бўйича бухгалтерия баланси, фойда ва зарарлари ҳисоб- варағини тасдиқлаш ҳамда 2017 йил молиявий – хўжалик фаолияти якунлари бўйича олинган соф фойдасини тақсимлаш, дивиденд миқдори, уни тўлаш шакли, тартиби ва муддатларини белгилаш.\n7.Жамият кузатув кенгаши аъзоларини сайлаш ҳамда уларга ўз вазифаларини бажариб турган давр учун тўланадиган ҳақ ва тўловлар миқдорини белгилаш.\n8.Жамият тафтиш комиссияси аъзоларини сайлаш ҳамда уларга ўз вазифаларини бажариб турган давр учун тўланадиган ҳақ ва компенсациялар миқдорини белгилаш.\n9.Жамият бошқарув раисини сайлаш ва у билан меҳнат шартномасини тузиш.\n10.Жамият ижро органи аъзолари таркибини тасдиқлаш ва улар билан меҳнат шартномасини тузиш.\n11.Жамиятнинг 2018 йил учун тузилган бизнес режасини тасдиқлаш.\n12.Акциядорлар ёки уларнинг қонуний ҳуқуқий вориси ёхуд меросхўри даъво қилиш учун белгиланган муддатда талаб қилиб олинмаган 2014 йил якуни бўйича ҳисобланган дивидендларни жамият ихтиёрида қолдириш.\n13.Аффилланган шахс билан келгусида жамият томонидан кундалик хўжалик фаолияти жараёнида акциядорларнинг кейинги умумий йиғилишигача бўлган даврда тузилиши мумкин бўлган битимларни маъқуллаш.\n14.«Қўқонспирт» АЖ томонидан ўзи жойлаштирган оддий акцияларнинг бир қисми 682 274 040 дона оддий акциялар олиниши муносабати билан мазкур 682 274 040 дона оддий хужжатсиз акцияларни бекор қилиш йўли билан «Қўқонспирт» АЖ устав фондини камайтириш тўғрисида.\n15.«Қўқонспирт» АЖ уставига ўзгартиришлар киритиш ва янги тахрирда тасдиқлаш тўғрисида.\n16.Жамиятнинг устав фонди камайтирилиши муносабати билан «Қўқонспирт» АЖнинг акциялар чиқарилуви тўғрисидаги қарорларига ўзгартиришларни киритиш тўғрисида.\n17.Жамиятда 2017 йил якуни бўйича корпоратив бошкарув тизимини мустакил бахоланиши натижаларини кўриб чиқиш тўғрисида.\n18.Умумий йиғилиш якуни бўйича Саноқ комиссияси аъзолари ва йиғилиш котибини рағбатлантириш.\nАкциядорларни рўйхатга олиш 2018 йил 22 Июн куни соат 12-00 дан 13-45 гача амалга оширилади. Акциядорлар йиғилишига жисмоний шахслар шахсини тасдикловчи хужжатлари билан, вакиллари нотариал тартибда тасдиқланган ишончнома билан, юридик акциядорлар эса ишончнома билан келишлари шарт. Умумий йиғилишда қатнашиш хуқуқига эга акциядорлар рўйхати 18.06.2018 йил холатига тузилади.\nТелефон: (0-373) 515-41-00


ФОЙДАЛИ МАСЛАҲАТ » Хатирчи туман хокимлиги\nХатирчи туман хокимлиги » Эълонлар » ФОЙДАЛИ МАСЛАҲАТ\nДоим соғлом бўлай десангиз мева шарбатидан ичиб юришни турмуш тарзингизга айлантиринг. Ана шунда қиш ойларида ҳам сизни безовта қиладиган шамоллаш ва грипп аломатларидан йироқ бўласиз.\nМеванинг ошқозонда ҳазм бўлиши учун тахминан бир соат, сабзавот учун эса тўрт соат сарфланади.\nШарбатлар эса ҳоҳ меваники, хоҳ сабзавотники бўлсин бир неча дақиқадаёқ танага сингиб кетади. Демак, танамиз фойдали мевалар омборини ортиқса куч сарфламай тўлдириши мумкин. Қолаверса, шарбат сиқиб олинганда мевадаги барча қимматли витаминлар, минерал тузлар, аминокислоталар, ферментлар ва фойдаланган клетчаткалар шарбатга чиқади. Бир сўз билан айтганда, ҳаётий фаолиятимиз учун зарур бўлган барча моддалар шарбатларда тўпланади.\nБилингки, бу моддалар организмда қанчалик кўп бўлса, ўзимизни шунчалик бардам сезамиз. Табиатнинг бундай ҳаётий қувватини симирар эканмиз, дори-дармонлар билан бутунлай хайрлашишимиз ҳам мумкин. Чунки шарбатлар танадаги хилтларни ҳайдайди, яллиғланиш жараёнини бартараф қилади, ичак фаолиятини яхшилайди, ферментлар ажралишини фаоллаштиради, организмдаги заҳарларни бартараф этади.\nОлимларнинг аниқлашича, агар шу моддаларни мева-сабзавотнинг ўзидан оламан десангиз, бир стакан шарбатга тенг озуқа олиш учун 2,5 килограмм мева-сабзавот истеъмол қилиш керак бўлади. Бундай ишни бажараман десангиз, тишингиз эмалдан ажралиб, ошқозонингиз жунбушга келиши аниқ. Чунки ошқозон мева ва сабзавотлар дағал эти - целлюлозани ҳазм қилиш учун анчагина куч сарфлашига тўғри келади. Энг яхшиси мева-сабзавот ғарқ пишиб етилганда ҳар куни олма, нок, олча, ўрик, сабзи, карам ва ҳоказо шарбатлардан бир стакан ичиб турсангиз, ҳар қандай дори-дармондан аъло ва фойдалироқ бўлган ҳаётбахш қувватдан баҳра оласиз.\nХурмони сувда қайнатиб, суви ялпиз билан ичилса балғамни, иситмани даф қилади, буйрак ва қовоқ тошларини майдалаб, тўкиб юборади. Суви пишган гуруч билан истеъмол қилинса семиртиради.\nХурмони янги соғилган сутда бир кеч кундуз ивитиб, устидан янги соғилган сут ичилса, жинсий аъзони бақувват қилади.\nАнор шарбати жигар, ошқозон, ичак, буйрак, камқонлик, юрак касалликларида даво бўлади.\nОлма шарбати ўпкасида муаммо бўлганлар, айниқса, кашандаларга жуда фойдали. Шарбатидан ҳар куни бир стакандан ичиб юрилса, нафас йўллари фаолиятини яхшилайди. Таркибида темир модда кўп бўлганлиги учун камқонликка ниҳоятда фойдали, буйракдаги тошларни ҳайдайди.\nНок шарбати ҳазм қилишни назорат қилади, семизликнинг олдини олади, антибактериал ва иситма туширувчи, қандли диабетларда, атеросклероз, гипертония, жигар ва юрак касалликларига фойдали.\nЎрик шарбати хотирани яхшилайди. Мевасининг таркибида калий, магний кўп бўлганлиги учун юракка жуда фойдали. Аниқланишича, 5 дона ўрик мевасидан олинган шарбат қон ҳосил қилишда 250 гр. тоза жигар ўрнини босади, шарбати қорин дам бўлганга даво бўлади.\nАпельсин шарбати таркибида жуда кўп “С” витамини мавжуд. Шунинг учун қиш мавсумида шамоллашнинг олдини олади, ошқозон фаолиятини яхшилайди. Апельсин ва мандарин шарбатини ичишдан олдин жуда эхтиёт бўлинг, чунки улар аллергия чақириши мумкин.\nКунига бир стакан лимон шарбати ичилса, у тинчлантириб, қон босимини пасайтиради.\nЧилонжийда дамламаси бош оғриғини бартараф этади, нафас йўлларини яхшилайди, меъдага қувват беради, ич кетишда, сафро ҳайдашда, қон босимини туширишда фойдали. Юрак фаолиятини яхшилаб, буйрак ва без шамоллашининг олдини олади.\nХатирчи Педагогика ва хизмат кўрсатиш\nкасб- ҳунар коллежининг кафедра мудири\nМуаллиф:info, Кушилган сана: 21.11.2015, Кўрилган: 756 Чоп этиш


Газета Норма маслахатчи / 2014 год / № 9 / Биз яшайдиган уй\nБугунги кунда хусусий уй-жой мулкдорларининг ширкатларига катта имкониятлар тақдим этилган. Нотижорат ташкилотлари сифатида улар солиқлардан озод этилган. ХУМШ фаолияти ўзини ўзи бошқариш ва молиявий мустақиллик қоидаларига асосланади. Унинг қарорлари адолат ва қонунийлик асосида қабул қилинади, уларда ширкат айрим субъектларининг эмас, балки барча аъзоларининг фикрлари ҳисобга олиниши керак. Бироқ бошқарув уларнинг ишончини суиистеъмол қилиб, ўзининг хоҳишига кўра ва ўз манфаатларини кўзлаб ҳаракат қилиши далиллари ҳам мавжуд.\nШундай далиллардан бири билан фирмамизга мижоз – офиси кўп қаватли уйнинг биринчи қаватидаги нотурар жойда жойлашган юридик шахс мурожаат қилди. Бир йил аввал ширкат унинг уйида жойлашган нотурар жойлар мулкдорлари учун мажбурий бадалларни 2,5 баравар оширган. Бунга сабаб сифатида ширкат аъзолари умумий йиғилишнинг баённомасида... сув, электр, газ ва бошқа ресурсларга тарифларнинг ўсиши кўрсатилган. Бундан ташқари, баённомада модомики тадбиркор фойда оларкан, унинг мажбурий бадаллари ҳам турар жой эгалариникига қараганда юқори бўлиши керак деган далил келтирилган.\nУшбу ҳужжатни қабул қилган йиғилишда фақат ХУМШ раҳбарларигина, ширкат аъзолари ишончномасидан фойдаланиб, иштирок этиб қарор қабул қилганлар. Тадбиркор – нотурар жой мулкдори ҳатто унинг ўтказилиши тўғрисида огоҳлантирилмаган, йиғилиш баённомасининг нусхасини эса унга йиғилишдан сўнг 6 ой ўтгандан кейингина тақдим этишган.\nАдвокатнинг маслаҳати билан нотурар жой мулкдори прокуратурага мурожаат қилган, у ХУМШ бошқарувининг ҳаракатларини ғайриқонуний деб топди. Мазкур ҳолда у бирйўла бир нечта ҳуқуқбузарликни содир этган.\n«Хусусий уй-жой мулкдорларининг ширкатлари тўғрисида»ги Қонуннинг (12.04.2006 йилдаги ЎРҚ-32-сон, бундан кейин – Қонун) 20-моддасига кўра агар ширкат аъзоларининг умумий йиғилиши кун тартибига умумий мол-мулкни сақлаш ишларининг режаларини, даромадлар ва харажатлар сметаларини, уларнинг ижроси тўғрисидаги ҳисоботларни, мажбурий бадаллар миқдорларини кўриб чиқиш ҳамда тасдиқлаш киритилган бўлса, ширкат бошқаруви умумий йиғилиш ўтказилгунига қадар ширкат аъзоларига мазкур ҳужжатларнинг лойиҳалари билан танишиб чиқиш имкониятини таъминлаши шарт. ХУМШ бундай қилмаган.\nҚонуннинг 30-моддасига кўра ширкат аъзолари умумий харажатларни қоплаш учун ҳар ойда, қоида тариқасида, пул шаклида мажбурий бадаллар тўлайдилар. Улар умумий мол-мулкни сақлаш, унга хизмат кўрсатиш ва таъмирлаш, бошқарув (маъмурий харажатлар), умумий ер участкасини тутиб туриш ва ободонлаштириш харажатлари ҳамда бошқа умумий харажатлардан ташкил топади.\nБу уй-жой фонди мулкдорлари учун ҳам, нотурар жой мулкдорлари учун ҳам бир хилда тааллуқли. Қонуннинг 6-моддасида қайд этилишича, кўп квартирали уйдаги яшаш учун мўлжалланмаган жой мулкдори умумий мол-мулкни сақлаш ва таъмирлаш бўйича умумий харажатларни биргаликда зиммасига олиши шарт. Ушбу меъёрдан кўп қаватли уйларни бошқариш ва уларнинг сақланиши учун нотурар жойларнинг мулкдорлари ширкатнинг бошқа аъзолари билан баравар жавобгар деган хулоса чиқариш мумкин.\nЎзбекистон қонун ҳужжатларида нотурар жойларнинг эгалари зиммасига катта юклама қўйишни таклиф этадиган бирор-бир меъёр мавжуд эмас. Айни шу боис улар квартира соҳиблари сингари ҳуқуқ ва мажбуриятларга эгалар. Нотурар жой мулкдорининг умумий харажатларда иштироки улуши уйнинг умумий майдонида нотурар жой эгаллаган майдонга мутаносиб равишда белгиланади.\n1 квадрат метр майдон учун мажбурий бадаллар миқдори ширкат умумий йиғилишининг қарори билан белгиланади, бу қарор унинг барча аъзолари учун мажбурийдир. Бироқ йиғилиш Ўзбекистоннинг амалдаги қонун ҳужжатлари талабларига мувофиқ ўтказилиши ва қарорлари расмийлаштирилиши керак.\nУмумий мол-мулкни, ер участкасини ва хусусий уй-жой мулкдорлари ширкатининг мол-мулкини сақлаш бўйича жой мулкдорларининг мажбурий бадалларини шакллантиришда харажатлар таркибини аниқлаш ҳамда уй-жой фондига хизмат кўрсатиш ва таъмирлаш бўйича пудрат ташкилотларининг хизматлари учун рентабелликнинг чекланган даражасини жорий этиш бўйича низомнинг (МВ, ИВ, «Ўзкоммунхизмат» агентлигининг АВ томонидан 10.04.2007 йилда 1672-сон билан рўйхатдан ўтказилган қарори билан тасдиқланган) 38-бандида кўрсатилишича, мажбурий бадаллар ҳисоб-китоби формула бўйича амалга оширилади. Газ, сув, электр энергияси учун тарифларнинг ошиши уларни кўпайтириш учун асос бўла олмайди, чунки ушбу коммунал хизматлар учун уларнинг истеъмолчилари алоҳида-алоҳида ҳак тўлайдилар.\nТадбиркорнинг фойда олиши эса ҳеч ҳам ХУМШга мажбурий бадаллар билан боғлиқ эмас. У фойдадан солиқ тўлайди. Айни шу сабабли тадбиркорлик фаолиятини юритганда олинадиган фойда мажбурий бадалларни ошириш учун асос бўлиб хизмат қила олмайди.\nАфсуски, амалиётда нотурар жойлар мулкдорлари учун тўловни ошириш ҳоллари учрайди. Бироқ улар турар жой мулкдорларига қараганда кўпроқ тўлашлари учун объектив сабаблар йўқ. Қонун ҳужжатларида ширкат аъзоларининг мажбурий бадаллари миқдори жойлар турига боғлиқ ҳолда фарқланиши мумкинлигини кўрсатадиган меъёрлар мавжуд эмас. Демак, ширкатларнинг раҳбарлари бундай қарорларни ноқонуний равишда қабул қилиб, тадбиркорларнинг ҳуқуқларини бузадилар.\n«VICTORY YURCONSALT» МЧЖ юрисконсульти.


Шоҳсанам – Ўзбекистон чемпиони\nThu, 14/02/2019 - 10:25\nТошкент шаҳрида спортнинг қўл жанги бўйича Ўзбекистон чемпионати ўтказилди. 17-умумтаълим мактаби ўқувчиси Шоҳсанам Сафарова 50 килограмм вазн тоифасида иштирок этиб, Ўзбекистон чемпиони, деган шарафли номга сазовор бўлди.\nБатафсил Шоҳсанам – Ўзбекистон чемпиони\nБатафсил Жомбой туманида ташкил қилинган “Ўсмир қизлар саломатлик маркази”лари вилоятидаги барча туман-шахарларда ташкил этилади\nСаид Аҳрорхоннинг асл мақсади\nSun, 10/02/2019 - 15:33\nНажотни олисдан изламанг\n– Вазиятни кўриб турибсиз. Бу юртда сизу менга ўхшаганларга кун йўқ. Ягона нажот – ўша ёқларга кетиш, Яратган розилиги учун курашга бел боғлаш. Хизматингиз албатта, мукофотсиз қолмайди. Ойига минг “кўкида” тўлашади. Раҳбарларимиз сахий кишилар. Аслида, уларнинг мақсади ҳам сиз каби қийналганларга ёрдам бериш, кофирлар зулмидан эзилаётган биродарларни қутқариш бир восита, холос. Танланг!\nБатафсил Саид Аҳрорхоннинг асл мақсади\nНавоийни боғчадаёқ ўргатинг\nSat, 09/02/2019 - 11:39\nАлишер Навоийнинг ҳаёти ва ижоди.\nБатафсил Навоийни боғчадаёқ ўргатинг\nАҳоли нега хатловдан ўтказиляпти?\nSun, 03/02/2019 - 10:25\nЙил бошидан буён маҳаллалар кесимида аҳолини рўйхатга олиш жараёни кетмоқда. Кўпчиликда савол туғилиши табиий. Хўш, бу тадбир нима мақсадда амалга ошириляпти?\nМазкур рўйхат мамлакат аҳолисининг демографик, иқтисодий ва ижтимоий маълумотларини аниқлаштириш, статистик мониторингини олиб бориш мақсадида ўтказиладиган жараёндир. Жаҳон тажрибасида кўпинча, сайлов компанияси муносабати билан ёки аҳолининг реал сонига аниқлик киритиш учун хатлов ўтказилади.\nБатафсил Аҳоли нега хатловдан ўтказиляпти?\nBarcha yirik tijoratchi yuridik shaxslar, ularning alohida bo‘linmalari diqqatiga!


Мангуликка дахлдор давлат арбобиHaqida.net\nHome Mahalliy Мангуликка дахлдор давлат арбоби\nЖиззах вилояти Зомин санаторийсида “Шароф Рашидов – атоқли давлат арбоби ва таниқли ёзувчи” мавзуида маданий-маърифий анжуман ўтказилди.\nЎзбекистон Касаба уюшмалари федерацияси, вилоят ҳокимлиги ва бошқа ташкилотлар ҳамкорлигида ташкил этилган анжуманда фан, адабиёт ва санъат намояндалари, жамоатчилик вакиллари, санаторий дам олувчилари қатнашди.\nПрезидентимизнинг 2017 йил 27 мартдаги “Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида”ги қарори халқимизнинг содиқ фарзанди хотирасини абадийлаштириш ва улуғлашда муҳим аҳамият касб этаётгани таъкидланди. Мамлакатимиз тараққиёти йўлида фидокорона хизмат қилган, ижтимоий ва ижодий фаолияти билан миллий адабиётимиз, маданиятимиз ривожига катта ҳисса қўшган атоқли давлат арбоби, ёзувчи Шароф Рашидовнинг сиёсий фаолияти, қолдирган адабий мероси чуқур ўрганилаётганига алоҳида эътибор қаратилди.\n– Президентимиз ташаббуси билан ХХ асрнинг буюк давлат ва жамоат арбоби Шароф Рашидов ҳаёти ва фаолияти чуқур ўрганилмоқда. – дейди Ўзбекистон давлат санъат ва маданият институти профессори С.Тўйчиева. – Шароф Рашидов туғилиб вояга етган туманга бугун унинг номи берилиши халқимизнинг содиқ фарзандига кўрсатилган чуқур ҳурмат ва эътибор белгисидир.\nАнжуман доирасида вилоят ўлкашунослик музейининг Шароф Рашидовга бағишланган экспонатлари ва халқ амалий санъати намуналари кўргазмаси, машҳур давлат арбобининг ҳаёти ва ижтимоий-ижодий фаолиятига бағишлаб ишланган ҳужжатли фильм намойиш этилди.\nТаниқли санъат усталари томонидан Шароф Рашидов шеърлари билан ижро этилган Ватан, севги ва муҳаббатни мадҳ этувчи қўшиқлар тадбирга ўзгача шукуҳ бағишлади.


Хитойликларнинг ўзлари қайси смартфонлардан фойдаланишади? - Terabayt.Uz\nХитойликларнинг ўзлари қайси смартфонлардан фойдаланишади?\nСир эмаски, бутун дунёда қўлланилаётган смартфонларнинг аксарияти Хитойда ишлаб чиқарилмоқда. Ҳатто Apple ҳам ўз маҳсулотларини шу «Осмон ости салтанати»да йиғади. Ўринли савол туғилади: хўш, «смартфонлар конвейери» – Хитойда қайси қурилмалар энг кўп ишлатилади?\nМаҳаллий ишлаб чиқарувчиларнинг ҳамёнбоп моделлари орасида танлаш имконияти катта бўлган бу мамлакатда iPhone’лар рақобатга чидаши қийин. Лекин шунга қарамасдан, AppleInsider.ru сайтининг маълум қилишича, барибир айнан Apple бу ўлкада энг йирик фаол қурилмалар базасига эга.\nКорея халқаро савдо ассоциацияси берган маълумотларга кўра, жорий йилнинг иккинчи чорагида Хитойда фаол қурилмалар борасида Apple биринчи ўринда экан. Мазкур кўрсаткич бўйича иккинчи ўринни Huawei банд этган, ундан кейинги поғоналарда эса Oppo, Vivo ва Xiaomi туришибди. Буни қарангки, дунёдаги энг машҳур ва етакчи смартфонсозлардан саналмиш Samsung, 48 миллионта фаол смартфони билан Хитойда бор-йўғи олтинчи ўринни эгаллай олган, холос!\nШунга қарамасдан, iPhone савдолари статистикаси Apple фойдасига ишора қилмаяпти: Хитойда сотилган «олмали» смартфонларнинг 60 фоизи – нархи 300 доллардан ошмайдиган ҳамёнбоп айфонлардир.\nБироқ iPhone фойдаланувчиларининг 53,4 фоизи мазкур брендга содиқлигини намоён этган: улар навбатдаги смартфон сифатида яна Apple маҳсулотини танлашларини билдиришган.\n#Apple iPhone #смартфонлар #хабарлар


Мактабгача таълим вазири Агриппина Шин Чироқчи туманига ташриф буюрди » Qarshi shahar maktabgacha ta`lim bo`limi\nQarshiMTB.UZ » E'lonlar » Мактабгача таълим вазири Агриппина Шин Чироқчи туманига ташриф буюрди\nМактабгача таълим вазири Агриппина Шин Чироқчи туманига ташриф буюрди\nE'lonlar / Yangiliklar 12-ноя-2020, 22:47 0 59\nБугун Мактабгача таълим вазири Агриппина Шин бошчилигидаги Мактабгача таълим вазирлигининг делегацияси Чироқчи туманидаги мактабгача таълим тизимида ўрта махсус кадрлар тайёрлашга ихтисослаштирилган Чироқчи педагогика коллежига ташриф буюрди. Ташриф давомида Чироқчи тумани ҳокими Хуррам Жураев делегацияга ҳамроҳлик қилди.\nУлар коллеждаги шарт-шароитлар ва имкониятлар билан танишдилар. Коллежда 6 ёшли болаларни бошланғич таълимга мажбурий бепул қамраб олиш юзасидан ташкил этилган гуруҳлар фаолиятини ўргандилар.\nСўнгра вазир маҳаллий бюджет ҳисобидан 1 миллиард сўмдан зиёд маблағ эвазига капитал таъмирланаётган тумандаги 15-сонли мактабгача таълим ташкилотига борди ҳамда олиб борилаётган қурилиш-таъмирлаш ишларини кўздан кечирди.\nТашриф давомида Агриппина Шин Чироқчи туманида мактабгача таълим тизимида амалга оширилаётган ишлар самарадорлигини ошириш бўйича Мактабгача таълим вилоят бошқармасига тегишли топшириқ ва кўрсатмалар берди.


Тошкент давлат юридик институтида Ўзбекистон Республикаси Давлат байроғи қабул қилинганининг йигирма бир йиллиги муносабати билан “Давлатимиз байроғи – мустақиллигимиз тимсоли ва ифтихоримиз” мавзуида маънавий-маърифий анжуман бўлиб ўтди.\nРеспублика Маънавият тарғибот маркази ҳамда Тошкент давлат юридик институти ҳамкорлигида ташкил этилган тадбирда профессор-ўқитувчилар, адабиёт ва спорт намояндалари, талабалар ва журналистлар иштирок этди.\nАнжуманда Тошкент давлат юридик институти ректори О.Муҳаммаджонов, Республика Маънавият тарғибот маркази раҳбари Ғ.Мирзаев, Ўзбекистон халқ шоири М.Тоир ва бошқалар давлатимиз рамзлари муҳим тарбия воситаси сифатида ёшларимизнинг миллий ғурурини юксалтиришга, уларни Ватанга муҳаббат, миллий қадриятларимизга ҳурмат руҳида тарбиялашга хизмат қилаётганини таъкидлади.\nДавлатимиз рамзларига оид қонунчилик базаси такомиллаштирилмоқда. 2010 йил 24 декабрда “Ўзбекистон Республикасининг Давлат рамзлари ҳақидаги айрим қонун ҳужжатларига ва Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида”ги қонун қабул қилинди. Мазкур қонун билан “Ўзбекистон Республикасининг Давлат байроғи тўғрисида”ги қонундаги қатор тушунчалар аниқлаштирилди, байроғимиз тасвири туширилган белгилардан фойдаланиш тартиби мустаҳкамланди.\nТадбирда қонунчиликдаги мазкур ўзгаришлар мазмун-моҳияти ва аҳамияти ёшларга ҳаётий ва таъсирчан мисолларда тушунтирилди. Қонунда белгиланган вазифалар ижросида аҳоли, айниқса, ёшларнинг ҳуқуқий саводхонлигини ошириш муҳим аҳамиятга эга эканлиги таъкидланди.


TIB.UZ / Эркакларни эзадиган дардлар - TIB.UZ\nTIB.UZ Эркаклар саҳифаси Эркакларни эзадиган дардлар\nЭркакларга нима учун кучли жинс вакиллари деб таъриф берилишини биласизми? Касалликларга камроқ чалинишгани учун эмас, балки дардларини ҳар доим ҳам ошкор қилаверишмагани учун ҳам шундай дейилади. Айниқса, жинсий саломатлик билан боғлиқ муаммоларни ҳатто шифокорга-да айтишга истиҳола қилишади. Бу билан гўё эркакликка путур етиб қоладигандек. Ваҳоланки, касални яширган билан иситмаси, барибир, ошкор қилади. Ўз вақтида муолажа қилинмаган хасталик зўрайиб, нохуш оқибатларга олиб келиши тайин… Қуйида эркакларда учрайдиган айрим хасталиклар ҳақида маълумот берамиз.\n«Крипторхизм» атамаси юнончадан олинган бўлиб, «яширин мояк» деган маънони билдиради. Бу касалликда мояк одатдагидек ёрғоқда эмас, балки ташқарида жойлашган бўлади. Битта моякнинг ёрғоқдан ташқарида жойлашиши монорхизм, ҳар иккисининг ҳам ташқарида бўлиши эса анорхизм деб аталади.\nҲомила хромосомалари патологияси, она ва ҳомиладаги гормонал етишмовчилик, чов канали нуқсонлари ва бошқа омиллар моякнинг қорин пардаси орқасидаги бўшлиқдан тушмай қолишига сабаб бўлади. Маълумки, мояклар дастлаб ҳомила қорин бўшлиғининг юқори қисмида шакллана бошлайди ва ҳомиладорликнинг тўққизинчи ойи иккинчи ярмида ёрғоққа тушиб жойлашади. Ўғил бола туғилганида моякларнинг ёрғоқда бўлиши унинг тўла соғломлигидан дарак берувчи белгилардан биридир.\nБу ўринда ота-оналар жуда ҳушёр бўлишларига тўғри келади. Агар олти ойгача ҳам мояклар ёрғоққа тушмадими, дарҳол шифокорга мурожаат этиш лозим. Одатда, 2-3 ёшгача бўлган болалар дорилар ёрдамида даволанади, ундан катталари эса операция қилинади. Муолажа қанчалик кечикса, оқибатлар шунчалик нохуш бўлиши мумкин.\nКрипторхизмда бола ҳеч нарсадан безовта бўлмагани учун ота-онасига шикоят қилмайди. Крипторхизмни аниқлаш учун чов соҳасини текшириш, ёрғоқни пайпаслаб кўриш, тўла ишонч ҳосил қилиш мақсадида ультратовуш текшируви ўтказиш керак.\nШу ўринда мояклар ҳақида ҳам қисқача маълумот бериб ўтсак. Мояклар – ёрғоқ ичида жойлашган мусича тухумидан йирикроқ, овал шаклли жуфт аъзо. Ҳар бир мояк еттита қават билан ўралган бўлиб, уруғ тизимчасига осилган тарзда туради. Уруғ тизимчалари орқали эса уруғ чиқарув йўлаги, қон ва лимфа томирлари, асаб ҳамда мушак толалари ўтади. Мояклар ичидаги узун, ингичка, ўрама шаклидаги уруғ каналчалари ҳажм жиҳатдан ушбу аъзонинг ярмидан кўпроғини ташкил этади. Мояклар ўз навбатида икки хил вазифани бажаради: генератив фаолият – сперматогенез жараёнида эркаклар жинсий ҳужайраларини (спермаларни) ҳосил этиб, насл давомийлигини таъминлайди; секретор фаолият – эркакларга хос гормонлар, яъни андрогенлар ишлаб чиқаради.\nОрхит моякларнинг яллиғланиши бўлиб, паротит, грипп, сўзак, тиф каби юқумли касалликларнинг асорати сифати ёки ёрғоқнинг шикастланиши оқибатида келиб чиқади. Моякка инфекция гематоген (қон орқали) ўтади.\nЎткир орхит моякда тўсатдан кучли оғриқ пайдо бўлиши, касалланган томон териси қизариб, таранглашиши, ҳарорат ошиши билан бошланади. Тана ҳарорати 39-40 даражагача кўтарилиши, беморни қалтироқ тутиши мумкин. Касаллик натижасида мояк катталашади. Бундай пайтда бемор қанчалик кўп ҳаракат қилса, оғриқ шунчалик кучайиб бораверади. Чунки кўп юрганда мояклар сонларга ишқаланиб, қаттиқроқ оғрийди. Кейин уруғ тизимчаси йўғонлашади, бироқ мояк ортиқлари ўзгармасдан қолаверади. Орхитда йиринглаш жараёни бошланиши билан ёрғоқ териси қизаради, шунда моякнинг баъзи бир жойларида юмшаган жойлар ҳам пайдо бўлади. Бу эса ўз навбатида ёмон оқибатларга олиб келиши мумкин. Касалликк ўз вақтида даволанмаса, сурункали турга ўтади. Сурункали орхит бепуштлик, эпидидимит, мояк атрофияси каби асоратларга сабаб бўлиши мумкин.\nЭпидидимит – мояк ортиғи (эпидидимис)нинг яллиғланиши. Касаллик инфекциялар ёки ёрғоққа шикаст етиши туфайли келиб чиқади, кўпинча 15-30 ёшлиларда ва 60 ёшдан ошганларда кузатилади. Эпидидимитда мояк ортиқларида оғриқ бошланиб, чов канали соҳасига тарқалади. Ортиқлар тезда катталашиб, безиллаб оғрий бошлайди. Беморнинг тана ҳарорати кўтарилиб, қалтироқ тутади. Яллиғланиш жараёни тезда мояк қобиқларига, ёрғоқ терисига ўтиб, мояк катталашади. Ёрғоқ териси қизариб, тортилиб, катталашади. Ушлаб кўрилганда иссиқ бўлади. Агар нафақат мояк ортиғи, мояклар ҳам яллиғланган бўлса, уларни пайпаслаб кўрганда бир-бирига ёпишгани, катталашгани ва оғриқлилиги аниқланади, бундай ҳолатга орхоэпидидимит дейилади.\nВезикулит уруғ пуфакчаларининг яллиғланиши бўлиб, асосан сийдик-таносил тизимининг инфекцион-яллиғланиш касалликлари (простатит, уретрит, эпидидимит) асорати сифатида ривожланади. Шунингдек, грипп, кариес, сурункали йирингли тонзиллит ҳам везикулитга сабаб бўлиши мумкин. Везикулитда ҳарорат кўтарилади, кўпроқ кечга яқин ёки тунда беморни қалтироқ тутади, сперма (маний)да қон пайдо бўлади. Чов, қуймич, орқа чиқарув тешиги атрофидаги қаттиқ оғриқлар безовта қила бошлайди. Сийганда, эякуляция пайтида оғриқ сезилади.\nАгар даволанилмаса, касаллик белгилари зўрайиб боради: тана ҳарорати 38-39 даражагача кўтарилади, оғриқ кучаяди, уруғ пуфакчалари йиринглаши мумкин. Бундай ҳолларда беморни фақат операция қутқаради. Везикулит ўз вақтида даволанилмаса, касаллик уруғдон ортиқларига тарқалади ва икки томонлама сурункали эдидидимит келиб чиқади. Бу эса ўз навбатида бепуштликка олиб келади.\nВезикулитни дастлабки босқичларда консерватив йўл, яъни дори-дармон билан даволаш мумкин. Антибактериал терапиядан ташқари физиотерапия ва бошқа муолажалар буюрилади. Касаллик белгилари пайдо бўлиши билан шифокорга мурожаат қилинг!\nВезикулитга чалинмаслик учун совқотишдан сақланинг, кўпроқ ҳаракатда бўлинг. Мунтазам жинсий ҳаёт олиб боринг. Энг асосийси, сурункали касалликларни даволанг.\n'Эркакларни эзадиган дардлар' 7 комментариев\nli class="comment even thread-even depth-1 parent" id="comment-152">\n11.05.2015 @ 22:49\nOlatni qanday kattalashtirish mumkin?\nli class="comment odd alt depth-2" id="comment-155">\n17.05.2015 @ 17:26\nОллохни берганига шукр килинг!!!\nli class="comment even thread-odd thread-alt depth-1" id="comment-167">\n10.06.2015 @ 15:46\nМояк хар замонда огриди бушалганда эса огрик аста секин колади бу нима булиши мумкин\nli class="comment odd alt thread-even depth-1 parent" id="comment-176">\n02.07.2015 @ 23:55\nSalom onanizm bilan shugilanib yurgan erkakni uylangandan keyin bolali bula olasimi\nli class="comment even depth-2" id="comment-251">\n12.09.2015 @ 06:02\nAsbopi qiywigla tez bowanadi davomiyligi slabiy boladi seks bn wugullanvotkanda asbopni qiywegan yonaliwi boyicha harakatlaniw kere dip yoziwipti oqib qoldim. Wu gapla torimi.\nli class="comment odd alt thread-odd thread-alt depth-1" id="comment-2160">\n28.04.2017 @ 00:22\nAssalomu alaykum.bolalimda chukron(hatna)qilayotganda chala kesgan hozir 41daman Usha hatoni tugrilasa buladimi qanday qilib\nli class="comment even thread-even depth-1" id="comment-3069">\n20.08.2017 @ 12:53\nСалом менда варикоцеле касалиги бор 1марта операция килганман куриниши хали хам уша жинсий олатга кандай сезилади ва нима килиш керак .жавоб учун рахмат


Мухолифат нима дегани | МУҲАММАД СОЛИҲ\nПоделиться "Мухолифат нима дегани"\nТурк газетасидан бир мухбир савол беради:\n«Агар сизга Ўзбекистонга қайтишга изн беришса ва ҳукуматга қарши мухолифат қилишга ҳам ижозат беришса, сиз Ўзбекистонга қайтармидингиз? Мухолифат ҳаракатини давом эттирармидингиз?\n— Сиз 25 йил, чорак аср умрингизнинг энг маҳсулдор йилларини мухолиф фаолиятингиз учун сургунда ўтказдингиз. Сизни қотиллар уч марта ўлдирмоқчи бўлишди, дунё бўйлаб паспортсиз, қўним билмасдан, яна ёлғиз эмас, оилангиз билан саргардон кездингиз — булар ҳаммаси диктаторга қарши мухолифат қилганингиз учун эдику?!\nЭнди сизга ватанга чақиришиб, умрингизни бағишлаган бу ишга изн берилган тақдирда мухолифликдан воз кечаман деяпсиз. Мен буни тушунмаяпман!?\n-МЕН ИЗН БЕРИЛГАН МУХОЛИФАТ БИЛАН ШУҒУЛЛАНМАЙМАН. МЕН МУХОЛИФАТ ТАҚИҚЛАНГАНДА МУХОЛИФАТ ҚИЛАМАН.МУХОЛИФАТ ҚИЛИШ ҲАЁТИЙ ТАҲЛИКА КАСБ ЭТГАНДА, МУХОЛИФАТИ УЧУН МУХОЛИФ ХАЛҚ ДУШМАНИ ЭЪЛОН ЭТИЛИБ, ЮРТИДАН ҚУВИЛГАНИДА ЁКИ ЎЛДИРИЛГАНИДА МУХОЛИФАТ ҚИЛАМАН.\nМУХОЛИФНИНГ ҚАРИНДОШЛАРИНИ ФАҚАТ УНИНГ ҚАРИНДОШИ БЎЛГАНЛАРИ УЧУНГИНА ҚИЙНОҚҚА СОЛИБ, ҚАМОҚҚА ТАШЛАГАНЛАРИДА МУХОЛИФАТ ҚИЛАМАН.\nҚУРОЛСИЗ ВА ЁППА ЁЛҒИЗ ЭКАНМАН, БОР-ЙЎҒИ МУХОЛИФАТНИ ТАЪҚИҚЛАШЛАРИГА ҚАРШИ ЧИҚҚАНИМ САБАБ, МЕНИ ЯНЧИШ УЧУН БАҲАЙБАТ ДАВЛАТ МАШИНАСИ УСТИМГА ЮРАБОШЛАГАНИДА МУХОЛИФАТ ҚИЛАМАН.\nМУХОЛИФЛИГИМ УЧУН ЮРТИМДА ИСМИМНИ ТАЛАФФУЗ ЭТИШ ЖИНОЯТ САНАЛА БОШЛАГАНИДА, ДЎСТЛАРИМ ДАВЛАТНИНГ ГАЗАБИГА УЧРАШДАН ҚЎРҚИБ, МЕНДАН ЮЗ ЎГИРГАНДА МУХОЛИФАТ ҚИЛАМАН..\nҲА, АГАР МУХОЛИФАТГА ТАЪҚИҚ БЕКОР ҚИЛИНСА, МУХОЛИФАТНИ ТАРК ЭТАМАН.\nРасм СССР Олий Кенгаши депутатлигига номзодликка номзод кўрсатиш мажлисида чекилган.\nЎзбекистон ССР Қишлоқ Хўжалиги Вазирлиги биноси – 15.04.1989, соат Тошкент вақти билан 14.\nНаписал: Admin // Ўзбекча // Январь 20, 2019\n← Ният / Niyat Muhalefetin anlami →


Видео: Буғу овчилардан қочиб сигирлар подасига яширинишни одат қилди\n18:47 / 01.03.2017\nГерманиянинг Фленсбург шаҳри атрофида ўтловчи сигирлар подасига ёввойи буғу келиб қўшилди. Бу ҳақида Local нашри хабар берди.\nМаҳаллий аҳоли буғуни икки йилча аввал сезишган. У мунтазам равишда сигир подасига келиб қўшилиб, улар билан бирга вақт ўтказган. Баъзан жонивор ўрмон томон кетиб, бир неча ҳафта ёки ой йўқ бўлиб кетган, бироқ доим ортига қайтган. Шохларига қараганда, у камида 5 ёшда.\n"Эҳтимол, у сигирлар орасида ўзини анча хавфсиз ҳис қилар, чунки бу ерда уни ҳеч ким овламайди", - дейди Германиянинг Табиатни муҳофаза қилиш ассоциацияси ходимаси Катрин Кох. Бундан ташқари, унинг сўзларига кўра, жониворни қорамоллар озуқаси ҳисобланган хашак жалб қилган бўлиши мумкин.\n"Ҳозир у ўзини сигир ҳисобласа керак", - дея ҳазиллашади ташкилот бошқарувчиси Герд Кеммер. Буғу одамларга анча ўрганган.\nГермания сигир буғу\nГейтс мукаммал сигир яратиш учун 40 миллион доллар йўналтирди


“Ўзбеккўмир” АЖга 15 та “БЕЛАЗ” русумли юк ташувчи оғир техника келтирилди\n31 Июл 2019 1943\n“Ўзбеккўмир” АЖга Беларус давлатидан 15 та “БЕЛАЗ-75131” русумли юк ташувчи оғир техника келтирилди, деб хабар беради “Ўзбекистон темир йўллари” АЖ матбуот хизмати.\nУшбу техникалардан Ангрен кўмир конининг юқори қатламни очиш ишларида самарали фойдаланиш кўзда тутилган. “БЕЛАЗ” русумли юк ташувчи транспорт воситасини йиғиш ишлари учун беларуслик ва маҳаллий мутахассислардан иборат 2 та ишчи гуруҳ ташкил этилган эди.\n“БЕЛАЗ-75131” сўнгги русумдаги Cummins KTA50-C двигатели ўрнатилган бўлиб, 130-136 тонна юк кўтариш имкониятига эга. Рул чамбараги гидравлик бошқарув асосида ишлайди. Йирик техниканинг соф оғирлиги 107 100 тоннани ташкил этади. Мазкур юк ташувчи транспортига 33.00-51; 33.00Р51; 36/90-51 ўлчамдаги шиналар ўрнатилган. “БЕЛАЗ”нинг баландлиги 5900 (±80см), узунлиги 12050 (±100см)га тенг. Ёқилғи бакининг ҳажми 1900 литр. Тўртта томонидан атрофни тасвирга олиб бир вақтнинг ўзида бошқарув бўлинмасига узатувчи камералар билан жиҳозланган ушбу оғир юк ташувчи транспорт воситаси ҳайдовчига атрофни қийинчиликларсиз назорат қилишни кафолатлайди.\nШу кунгача “Ўзбеккўмир” АЖ таркибида 30, 45 ва 110 тонна юк ортиш имкониятига эга БЕЛАЗ юк ташувчи техникалари мавжуд эди. Эндиликда акциядорлик жамияти 136 тонналик гигант автомобилга ҳам эга бўлди.\n“БЕЛАЗ” ОАЖ билан тузилган шартномага кўра яна 8 та ана шундай йирик юк ташиш транспортини олиб келиш режалаштирилган.


Шаҳрам Ғиёсов АҚШда машғулотларни бошлади, жанг яқин! / Olamsport.com\nШаҳрам Ғиёсов АҚШда машғулотларни бошлади, жанг яқин!\nЛондондаги жангидан сўнг Ўзбекистонга қайтган профессионал боксчимиз Шаҳрам Ғиёсов қисқа таътилдан кейин яна АҚШга жўнаб кетган эди.\nКечадан Рио Олимпиадаси кумуш медали совриндори яна машғулотларни бошлаб юборди. Шаҳрам ўзининг Инстаграм тармоғидаги саҳифасида навбатдаги жанги санаси ва рақиб номини тез орада эълон қилишини айтган.\nЭслатиб ўтамиз, Ғиёсов фаолиятидаги ҳозирча энг охиргиси бўлиб турган жангини 22 сентябрь куни Лондондаги "Уэмбли" стадионида никарагуалик Хулио Лагунага қарши ўтказган ва рақибини муддатидан аввал нокаутга учратганди.


СИРДАРЁ ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИНИНГ ВИЛОЯТ АҲОЛИСИГА МУРОЖААТИ – Сирдарё вилояти касаба уюшмалари ташкилотлари бирлашмаси Кенгаши\n01.04.2016 08.04.2016 sirdaryo\nРизқ-насибамиз файзу баракаси, фаровонлик мезони!\nМустақиллик берган имкониятлар, Президентимиз бош-қошлигида халқимизнинг юртимизда давом этаётган истиқболли ислоҳотлар ижросини таъминлаш йўлидаги фидокорона саъй-ҳаракатлари натижасида мамлакатимизда мисли кўрилмаган даражада ютуқларга эришилмоқда. Бу муваффиятларимизни халқаро ҳамжамият тан олиб, ривожланишнинг «ўзбек модели» дея эътироф этаётгани она юртимизда яшаётган ҳар бир инсоннинг бир ғайратига минг ғайрат қўшиб, уларни янги марралар сари ундамоқда.\nБу жараёнда яратилаётган имкониятлардан фойдаланиб, Ўзбекистонимиз заминида меҳнат қилиб, халқимиз фаровонлгига баракали ҳисса қўшиб келаётган миришкор деҳқонларимиз ҳимматидан элу-юри мамнун. Бу ўринда аҳоли ва деҳқон хўжаликлари томорқаларида турли маҳсулотлар етиштирилиб, дастурхонимизга тақдим этилаётгани, яъни юртдошларимизнинг тадбиркорона меҳнати, куч-ғайрати алоҳида ўрин тутади. Шуни ҳам мамнуният билан таъкидлаш жоизки, мўъжаз шахсий хўжаликларда етиштирилган турли хил маҳсулотлар мамлакатимиз қишлоқ хўжалиги ишлаб чиқаришининг каттагина қисмини ташкил этади.\nМуҳтарам Президентимиз таъбири билан айтганда, ерни қанчалик эъзозласак, у бизга шунча кўп рисқу-насиба бераверади. Республикамизда шахсий томорқа хўжаликларида қишлоқ хўжалик ва бошқа турдаги маҳсулотларни етиштиришга алоҳида эътибор қаратилиб, ушбу йўналишда кўплаб чора-тадбирлар амалга оширилаётгани бежизга эмас.\nЖаҳон молиявий-иқтисодий инқирози даврида, озиқ-овқат танқислиги дунё ҳамжамиятини ташвишга солиб турган шароитда ўз томорқаларида юқори ҳосилдорликка эришиб, шунингдек, яна гўшт, сут, парранда маҳсулотлари тайёрлаб, эл маъмурчилиги ва тўкинчиликни таъминлаб келаётган юртдошларимизга тасаннолар айтиш жоиз. Уларнинг меҳнатлари муносиб баҳоланмоқда. Зеро, кўпчилик унчалик назарига илмайдиган томорқа ерларида мамлакатимизда етиштирилаётган ялпи ҳосилнинг залворли қисмини етиштириш мумкинлиги бугун ортиқча исбот, далил талаб қилмайди. Аммо, барча томорқа соҳиблари ҳам яратилаётган имкониятлардан масъулият билан унумли фойдаланмоқда, деб бўлмайди. Таёқни суқса ҳосилдор дарахтга айланадиган саҳий еримизнинг умри зое кетказилаётган ҳоллар ҳам афсуски, учраб турибди.\nШу боис, каттами, кичикми, ҳар бир томорқа эгасини ҳар қарич ердан оқилона фойдаланиб, эл дастурхонини янада тўлдиришга муносиб ҳисса қўшишга чақирамиз! Доно халқимиз «тома-тома кўл бўлур» деганларидек, нафақат мамлакатимиз, балки хорижий ўлкаларга ҳам ўзбек халқи ва Ўзбекистон заминидан қувват олган, олтиндек товланувчи ҳар хил мевалар, дармондориларга бой сабзавотлар, ширин-шакар полиз маҳсулотларини экспорт қилиш орқали салоҳиятимизнинг янада юксалишига муносиб ҳиссамизни қўшайлик!\nХалқимизнинг «Сен ерни боқсанг-ер сени боқади» деган пурмаъно нақли бекорга айтилмаган. Бугунги кунда инсон саломатлигини мустаҳкамловчи, экологик тоза маҳсулотларни етиштириш учун имкониятимиз ҳам, салоҳиятимиз ҳам, шарт-шароит ва имтиёзлар етарли. Бу эса айни пайтда моддий эҳтиёжимизга хизмат қилиш билан бир қаторда ёш авлод вакилларини соғлом ва бақувват қилиб ўстириш, соғлом турмуш тарзини шакллантиришнинг моддий негизини мустаҳкамлашда муҳим аҳамиятга эга.\nШундай шароитда ўз ҳовлимиздаги, деҳқон хўжалигимиздаги ерларимизнинг ҳар қаричидан унумли ва самарали фойдаланиш, сабзавот ҳамда полиз экинлари экиш ҳамда мўл ҳосил етиштириш орқали файзу барака ва тўкин-сочинликнинг янада ортишига муносиб ҳисса қўшиш ҳар биримизнинг халқпарварлик, ватанпарварлик ишимиздир.\nУшбу хайрли ишларда кенг жамоатчиликнинг, хусусан, маҳалла фуқаролар йиғинлари, хотин-қизлар қўмиталари, ёшлар ташкилотлари, нуронийларимиз, тадбиркорлар, барча ташкилотлар фаоллари ҳамда аъзоларининг жипсликда ва ҳамжиҳатликда фаоллик кўрсатишлари айни мудда бўларди\nБарчамиз биргаликда ўз томорқаларимиздан унумли фойдаланиб, оиламиз, туман, шаҳар, вилоят ва республикамиз аҳолиси дастурхонини ноз-неъматлар билан тўлдириб, маъмурчилик ва тўкин-сочинликни таъминлашга муносиб ҳисса қўшайлик! Ернинг ҳар бир қаричи инсонларга хизмат қилишини таъминлайлик. Мўъжазгина томорқамизда етиштирилган ажойиб ноз-неъматларимиз билан ҳам дунёни янада ҳайратга солайлик.\nШахсий хўжаликнинг энг сердаромад соҳаларидан бири бўлган чорвачилик, паррандачилик кабиларга эътибор бериш ҳаётимизга янада фаровонлик, рўзғоримизга барака киритишини ҳам ёддан чиқармайлик. Зеро, халқимиз бу соҳани ҳақли равишда «етти хазинанинг бири» деб атайди. Чорвачиликда гўшт, сут етиштириш йўналишида бўладими, паррандачилик йўналишидами –қай бирига меҳр қўйсангиз ҳам афсусланмайсиз. Оилангизда гўшт, сут мўл-кўл бўлиши билан бирга элу юрт дастурхонига шу неъматларни баҳоли қудрат етказиб бериш имконияти бисёр.\nШуни алоҳида айтиш жоизки, бугун ҳар бир туманда оилангиз эҳтиёжидан ортиқча маҳсулотларни улгуржи харид қилувчи агрофирмалар фаолият юритмоқда. Ушбу агрофирмалар орқали маҳсулотингизни томорқангизнинг ўзидан сотиб юбориш имконияти мавжуд.\nБугун томорқасини гуллатиб, шахсий хўжалигида уй ҳайвонлари боқиб, ўзини ва юртдошларини сабзавот ва мевалар, гўт-сут ва парранда маҳсулотлари билан таъминлайман деб бел боғлаган ҳар бир юртдошимизни ҳукумат даражасида ҳар тарафлама қўллаб-қувватланмоқда.\nШу ўринда юртбошимиз топшириқларига кўра Сирдарё вилояти аҳолисига барча тижорат банклари томонидан ушбу мақсадлар учун 59 миллиард 471 миллион сўм имтиёзли кредит маблағлари ажратилиши белгиланганини таъкидламоқчиман. Маблағларнинг 9 миллиард 278 млн сўми уруғлик ва кўчатлар сотиб олиш, ва қишлоқ хўжалик маҳсулотлари етиштириш учун, 50 миллиард 193 млн сўми уй ҳайвонлари (қорамол, қўй, эчки, парранда, қуён) сотиб олиш учун ажратилади. Оилангиз фаровонлиги – юрт фаровонлигининг асоси эканлигини унутманг, ушбу имкониятлардан ўз вақтида фойдаланинг! Зеро, асл деҳқон «вақтинг кетди-нақдинг кетди» мақолини яхши билади.\nШуни ҳам алоҳида айтиш зарурки, сизлар учун янада қулайлик яратиш мақсадида барча жойлардаги маҳалла фуқаролар йиғинлари қошида ташкил этилган кўчма дўконлардан уруғлик ва кўчатларни харид қилишингиз мумкин.\nЁн-атрофингизда деҳқончилик ёки чорвачиликдан барака топган шахсий хўжаликлар оз эмас. Улардан ўрнак олинг ва Ватанимиз озиқ-овқат заҳирасини бойитишга турмушимизнинг бундан ҳам фаровон бўлишига муносиб ҳиссангизни қўшинг. Биргалашиб эл маъмурчилиги ва юрт фаровонлиги йўлида янги марраларни забт этайлик.\nБугун вилоятимиз қишлоқ туманларидаги ҳар бир хонадон ўз томорқасига эга. Ана шу мўъжазгина ерга меҳрини бериб, қалб қўри билан меҳнат қилаётганлар кам бўлмаяпти. Томорқадан олинган фойда эвазига фаровон яшаётган, енгил автомашина сотиб олаётган, тўйлар қилаётган хонадон соҳибларини ҳар бир кўчада, маҳаллада, қишлоқда кўплаб учратиш мумкин. Элу- юрт фаровонлигига муносиб ҳисса қўшаётган бундай юртдошларимиз ташаббусини қўллаб-қувватлайлик!\nАна шунда хонадонимиз файзига файз қўшилиб, дастурхонимизга барака ёғилади.\n← ТОМОРҚА – ЮҚОРИ ДАРОМАД МАНБАИ\nТАБИАТНИНГ ЎЗИ ТАБИБ →\n25.07.2018 sirdaryo СЕРДЦЕ ПОЛНО БЛАГОДАРНОСТИda fikr bildirishni o'chirish\n07.12.2016 sirdaryo КОНСТИТУЦИЯ – ҲУҚУҚ ВА ЭРКИНЛИКЛАРИМИЗ, ФАРОВОНЛИГИМИЗ КАФОЛАТИda fikr bildirishni o'chirish


ОАВларида оммавий маданият тарғиботи ва ундан ёшларимизни муҳофаза қилиш йўллари – oliymahad.uz\n“Оммавий маданият”нинг ашаддий мақсади, аввало иқтисодий бойлик орттириш, ортирилган бу бойликни эса инсонга хос бўлмаган “кўнгилочар йўллар”га сарфлаш, тарих ва келажакнинг орасини узиб миллий маънавиятни йўқ қилиш, Ватанга садоқат, ота-онага ҳурмат каби миллий қадриятларни парчалаб ташлаш, одамларни бир-бирига қарама-қарши қўйиб, бир-бирини ва шу билан бирга, ўзини ўзи ўлдиришигача олиб бориш. Натижада эса унинг тарқатувчилари дунё ва ундаги бойликларга ягона ҳукмрон бўлиб қолишни таъминлашдан иборат.\nБугунги кунда ҳар бир миллат учун ёшларини “оммавий маданият”нинг чангалидан асраб қолиш энг долзарб вазифалардан бирига айланди. Бу балодан ўзлигини, хоссатан ёшларини сақлай олмаган халқ ҳалокатга маҳкум эканлиги кундай равшан бўлиб қолди. Муҳтарам Президентимиз айтганларидек; “Табиийки, “оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди.”\nМаълумки, ўсмир ёшлар, талабалар янгиликка интилувчан, тенгқурларига ҳавасманд, ташқи таъсирларни осон қабул қилишга мойил бўлади. Улардаги ана шу ижтимоий-психологик ҳолат кириб келаётган шубҳали қадриятларга танқидий ёндашувни чеклаб қўйиши мумкин. Шунинг учун ёшлар онги ва дунё қарашида миллий қадриятларимиз асосида “оммавий маданият”га қарши мафкуравий иммунитетни шакллантириш, унинг маънавий ва жисмоний зарарлари ҳақида кенгроқ тарғибот қилиш энг самарали усулдир.\nКейинги вақтларда телевидение, радио ва интернет саҳифалари орқали халқимиз турмуш тарзига ёт бўлган турли одатлар тарғиб-ташвиқ қилинмоқда. Мисол учун, оила қуриш одатини олайлик. Эмишки, оила қуришда ёшлар обдон бир-бирини синашлари, иложи бўлса, маълум муддат бирга яшашлари лозим эмиш. Бу фоҳишабозликнинг кўринишларидан бошқа нарса эмас. Шунинг учун ҳам Ғарбда фоҳишабозлик авж олган. Мисол учун, “Гардиан” газетасининг эътироф этишича, Буюк Британияда фоҳишабозлик билан шуғулланувчи эркаклар йилига ўртача 10.000 фунт стерлинг, аёллар 18.530 фунт стерлинг ишлашади. 30-40 ёшлардаги эркаклар эса йилига ўртача 24.800 фунт стерлинг, аёллар эса 34.200 фунт стерлинг ишлашар экан.\nЭътибор беринг, танасини сотиб бойлик орттириш ва буни маданият кўриниши деб хисоблаш Ғарб кишиси учун оддий ҳолдир. Ваҳоланки, бизда ёшларнинг бир-бирини синашга имкон берилади ва у одоб-ахлоқ доирасида кечади. Никоҳсиз қиз ва йигитнинг учрашиб юриши айб саналади.\nХалқимизнинг нисбатан кўпчилигини ёшлар ташкил қилади. Шу сабабли улар бизнинг олтин омилимиз ҳисобланади. Афсуски, баъзида Ғарб оламининг ёшларимиз дунёқарашини бузишга қаратилган ҳатти-ҳаракатини сезиб қоламиз. Ўз Ватанини ёмон кўрсатиш, ўтмишга нисбатан беписандлик руҳини қарор топтириш, давлат ва жамиятга нисбатан ишонсизлик уйғотиш-ёшлар дунёқарашини бузишга қаратилган ғоялардир. Бунинг акси ўлароқ Ғарб ҳаёти худди жаннатдек кўкларга кўтариб мақталмоқда. Бу омилларнинг барчаси жамиятимизда изчил маънавий тарбияни йўлга қўйиш заруратини келтириб чиқаради. Чунки истиқлол йилларига келиб, ўзбек кишиси бугун бошини баланд кўтариб, дунё бўйлаб ўзини номоён этмоқда.\nМиллий ғурур, ватанпарварлик туйғулари Ватан тараққиёти, юрт тинчлиги ва халқ фаровонлиги учун кураш туйғулари билан қўшилиб, маънавиятимиз асосини белгиламоқда. Дарҳақиқат, бу жарёнлар Ўзбекистон тарихида муҳим воқеа, фуқаролик жамияти сари тараққий этиш ҳамда демократия тамойилларини мустаҳкамлашда дадил қадам бўлди. Кўриниб турибдики, бунда фақат Ғарб демократияси талаблари эмас, балки ўзимизнинг қадимий давлатчилик анъаналари ҳам хисобга олинган. Бошқача қилиб айтганда, Шарқ демократияси унсурлари ва энг асосийси, миллий-маънавий қадриятларимиздан ҳам фойдаланмоқдамиз.\nБиз Ғарб турмуш тарзи, ахлоқини кўр-кўрона қабул қилолмаймиз. Бу бизнинг асрий анъаналаримизга ёт. Шу каби ҳаддан ташқари индивидуализмга берилиш, худбинлик, ўзибўларчилик, шахсий манфаат йўлида ҳеч нарсадан тап тортмай, босиб-янчиб кетиш каби истак ҳоҳишлар халқимиз табиатига тўғри келмайди.\nҲаёт шиддат билан ўзгараётган, ҳаётга муносабат ҳам ўзгача тус олаётган бир даврда сир эмаски, айрим ёшлар ўз устида ишлашдек машаққатли ишдан кўра, бугунги ҳаёт тақдим этаётган енгил неъматларга интилишни афзал кўради, яхши яшаш учун пул, бойлик керак, деган жўн фалсафага таяниб яшайди, уни яшаш мақсадга айлантиради. Аксарият замонавий ёшлар эркинлик ҳавосига ўпкаси тўлиб, ҳаёт йўлини мустақил танлашни даъво қилади. Бу ҳам аслида тўғри. Зеро, ҳар бир одам ҳаётда ўз йўлини танлашга ҳақли. Қолаверса, ҳар қадамда катталарнинг оғзига қараб турса,мустақил фикрлашга интилмаса, келажакда ундан бир ишга қодир одам чиқиши гумон. Бироқ маълумки, алоҳида одам танлаган йўл нафақат унинг ўз тақдирини,балки бутун жамият,бутун халқ тақдирини ҳал қилади. Ҳали ҳаётий тажрибаси бўлмаган,оқу қорани танимаган бола ўз ҳаёт мақсадини тўғри танлай оладими?. Ва бунда оат-онасининг, мураббийнинг хуллас, катталарнинг ўрни, тўғри маслаҳати муҳим аҳамият касб этади. Бу осон иш эмас.\nЁшлар катталардан кўра ўзгача фикрлайдилар, ҳаётга ўзгача муносабатда бўладилар, оламни бошқача кўрадилар. Кўпинча суҳбат чоғида айрим зиёлилар номаъқул мусиқа,номаъқул филъмларнинг, миллатимиз руҳиятига, маънавиятига зид урфларнинг ёшларга, умуман одамлар онги ва қалбига салбий таъсири ҳақида куюниб гапириб қолишади. Дарҳақиқат, на маъно ва на мазмун бўлган, инсоний ҳислардан кўра,кўпроқ паст инстинктларни қўзғовчи қўшиқ,ғоявий бўш, ҳатто зарарли филъм каби “оммавий маданият” намуналарига ҳаётимизда кўп дуч келамиз. Балки айримларнинг четдан ёғилиб келаётган бундай “асар”ларнинг йўлини тўсиш ёки ўз “санъаткор”ларимизнинг ижод намуналарини бадиий кўрикдан ўтказиш ҳақидаги фикр тўғридир. Аммо бутун дунёда балои-азимга айланган салбий кўринишдаги “оммавий маданият”нинг тарқалишини бундай йўл билан олдини олиб бўлармикин? Кишиларни “Оммавий маданият” қуллигидан буйруқ ёки фармон билан халос этиш мумкинмикин? Хитой мутафаккирларидан бири айтган экан: “Агар сен золимни тахтдан ағдармоқчи бўлсанг, аввал ўз юрагингга унга ўзинг ўрнатган тахтни йўқ қилгин”. Зеро, ҳамма гап одамнинг мойиллигида. Бошқа сўзлар билан айтганда,талаб бор экан,таклиф ҳам бўлади ва муаммо ана шу мойилликни йўқотишда. Акс ҳолда ҳеч нарса ва ҳеч бир куч унинг йўлига ғов бўла олмайди. Президентимиз илгари сурган “ғояга қарши ғоя, фикрга қарши фикр, жаҳолатга қарши фақат маърифат билан баҳсга киришиш мумкин”, деган фикрининг мазмун-моҳияти теранлиги ва доимо долзарблиги шунда.\nБугунги глобаллашув замонида ёшларнинг қалби ва онгини эгаллаш учун мисли кўрилмаган даражада кураш бормоқда. Бундай кураш ҳаётнинг турли соҳаларида намоён бўлмоқда. Бундай хатарнинг таъсирини аввало ахборот соҳасида кузатиш мумкин. Чунки бугунги кунда ахборот оқими кириб бормаган бирон-бир нуқта ёки манзилни топиш қийин. Ҳатто дунёнинг энг чекка ва овлоқ жойларига ҳам теле-радио тўлқинлари, телефон алоқаси етиб борган. Қисқача айтганда, қаердаки энергия манбаи бўлса, у ерда ахборот бор. Ахборотнинг эса ҳаммаси ҳам фойдали бўлолмайди. Айниқса, турли кучлар ўртасида шафқатсиз манфаатлар кураши бораётган бир пайтда ҳар қайси ғоявий марказ ўзига маъқул бўлган, ўзига фойда келтирадиган ахборотни тарқатиш ва шунинг орқасидан фойда кўришни орзу қилади. Бугунги кунда теле-радиоканалларни бурайдиган, матбуот нашрларини варақлайдиган бўлсангиз ёки интернет “чангалзорлари” бўйлаб “саёҳат” қиладиган бўлсангиз, ҳеч шубҳасиз, фойдали ахборотлардан кўра, зарарли ахборотларга кўпроқ дуч келасиз. Айниқса, ҳаётий тажрибага эга бўлмаган ёшлар бу ахборотларни реал ҳақиқат сифатида қабул қилиши, ёлғон ва уйдурма гапларга алданиб қолиши мумкин. Шу тариқа уларнинг ҳаёти арзимаган бир ахборот туфайли бутунлай номаъқул томонга бурилиб кетиши ҳеч гап эмас.\nМаҳатма Гандига “Глобаллашув жараёнига қандай қарайсиз?” деган саволни беришганда, у шундай маънода жавоб берган экан: “Мен ташқаридаги бўрондан қўрқиб, деразамни ёпиб қўя олмайман, чунки менга тоза ҳаво керак. Шу билан бирга, тоза ҳаво керак экан деб деразамни катта очиб ҳам қўя олмайман, чунки манинг уйимни чанг-тўзон босиб кетишини хоҳламайман”.\nШунинг учун ҳам бугунги кунда ёшларнинг қалби ва онгида ахборот иммунитетини тарбиялаш муҳим аҳамият касб этмоқда. Бундай иммунитетини шакллантиришда оила, маҳалла ва мактаб институтларининг аҳамияти беқиёс. Бошқача айтганда, ёш авлод вакиллари болаликдан болабоқ нима фойдали-ю нима зарарли, ёлғон нима-ю ҳақиқат нима эканини яхши англаб олиши лозим. Ҳозирги пайтда ёшларнинг қалби ва онгини эгаллашга қаратилган жиддий хатарлардан бири “оммавий маданият” номи билан индустриал асосда ишлаб чиқилаётган “санъат” намуналаридир. Аслида ҳақиқий санъат асаридан мутлақо йироқ бўлган, ғаразли мақсадларни кўзлайдиган айрим гуруҳларнинг бойишига хизмат қиладиган, миллий қадриятларимизга мутлақо зид бундай маҳсулотлар инсонни хаётдан йироқлаштиради, руҳан қашшоқ ва муте жонзотга айлантириб қўяди. Бундай “асар”ларда беҳаёлик, зўравонлик, ур-йиқит, фирибгарлик, гиёҳвандлик, майхўрлик каби иллатлар зимдан тарғиб қилинади, хаётнинг маъноси шундан иборат, деган зарарли ғоя томчи-томчи тарзида ёшларнинг қалби ва онгига зимдан сингдирилади. Бошқача айтганда, “оммавий маданият” ёшларнинг хаётини бутунлай заҳарлайди ва уларни ўз тарихи, миллий қадриятлари, ҳатто ота-онасини танимайдиган махлуққа айлантириб қўяди.\nМамлакатимиз биринчи президенти Ислом Каримов “Ўзбекистоннинг 16 йиллик мустақил тараққиёт йўли” рисоласида:\n“Табиийки, “оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди, деб “оммавий маданият” хавфидан халқимиз, жамоатчилигимизни огоҳ этгани бежиз эмас. Чунки бундай хавф-хатарларнинг зарари бирданига кўзга ташланмайди. Балки йиллар ўтиши давомида аста-секин намоён бўла боради. Оммавий маданият биринчи навбатда фойда, мўмай даромад олишни кўзлаб ҳаракат қилади. Лекин у бундай фойдани эндигина ҳаётга кириб келаётган милионлаб покиза қалбларни заҳарлаш эвазига орттирмоқчи бўлади. Тарих шуни кўрсатадики, эркин бозор шароитида ҳамиша асл товарлар билан бирга, харидоргир, бозори чаққон, лекин сифатсиз маҳсулотлар ҳам кўп бўлади. Бундай ҳолатни бугунги кунда турли маданиятлар экспортида ҳам кўриш мумкин. Лекин бугунги кунда бу жараён табиий оқим тусини олмоқда. Яъни оммавий маданият бозорида товарни туя карвонига ортиб олиб келиши шарт эмас. У уйингиздаги, шаҳар ва қишлоғингиздаги кўпдан-кўп ахборот тармоқлари орқали сиздан рухсат сўрамасдан кириб келаверади. Биргина реклама роликлари орқали тарғиб этиладиган маданият ёки турмуш тарзи намуналарини олинг. Улар орқали гўёки эҳтиёж учун зарур оддий бир матоҳ тарғиб қилинаётгандек бўлиб кўринса-да, унинг замирида бизнинг миллий ахлоқимизга тўғри келмайдиган нимадир яширинган бўлади. Ана шу номсиз нимадир бориб-бориб, оммавий маданият, оммавий турмуш тарзи тамойиллари белгилайдиган кучга айланиш учун даъвогарлик қилади, бизнинг қалбимиздан миллий ўзлик туйғуси, ватан ҳиссини сиқиб чиқармоқчи бўлади. Масалан, ўзининг ҳурматини билган, қалбида озгина уят, ор-номус туйғуси бўлган инсон ҳеч қачон ҳамманинг олдида ечиниб ювинмайди. Лекин ойнаи жаҳон орқали бериладиган совун ёки соч ювиш воситасига таалуқли рекламада ана шундай ҳолатлар очиқчасига кўрсатилади. Баданига совун суркаётган аёл кишининг сув остида қандай ҳиссий холатни бошидан кечираётгани кўз-кўз қилинади. Мақсад сиз ҳам шундай рохатдан бенасиб қолманг, шу “бебаҳо” совунни сотиб олинг, деган мазмунда одамларнинг қўлтиғига сув пуркашдан иборат. Ҳолбуки, халқимиз ювиниш фойдали эканини шусиз ҳам яхши билади ва неча асрлардан буён тозалик-озодалик қоидаларига амал қилиб келади. Модомики шундай экан, бундай рекламалар ким учун? Ҳадис шарифда ва ислом шариати талқинига бағишланган бошқа кўплаб тарихий манбаларда ювиниш ва покиза юришнинг қоидалари жуда ибратли равишда тушунтирилади. Ота-боболаримиз минг йиллар давомида ана шу қоидалар асосида яшаб келган ва ҳеч қачон бошқалардан кам бўлмаган. Энди боягидек рекламалар ҳар куни ойнаи жаҳондан узлуксиз равишда кўрсатиб туриладиган бўлса, қани, айтинг, ана шу ҳикматларга тўла қоидаларни ўрганишда ёшларимизда рағбат-қунт бўладими? Улар ана, телевизорда тайёрини кўрсатиб турибди-ку, оддий ювиниш-таранишни ўрганиш учун ҳам китоб титиб ўтираманми, деган номаъқул хаёлга бормайдими? Боради албатта. Чунки одамзот ҳамиша осонини танлашга мойил. “Оммавий маданият” га қарши курашнинг энг самарали йўли йигит-қизларимизни ёшлигидан бошлаб юксак маданий савия, дид ва фаросат эгаси, мустақил фикрлайдиган, маърифатли қилиб тарбиялашдан иборат. Ана шундай фазилатларга эга бўлган ёшлар замирида вайронкор ғоялар ётган “оммавий маданият”намуналаридан ҳазар қилади.\n“Оммавий маданият”нинг ёшлар орасида тарқалишини олдини олиш омиллари\nмиллий мафкуранинг ҳар бир ғоясини амалга ошириш\nмукаммал таълим-тарбияга интилиш\nмиллий урф-одат ва анъаналарга содиқ бўлиш\nмиллий ва умуминсоний қадриятларни эъзозлаш\nмиллий ахлоқ қоидаларига доимий амал қилиш\nИслом дини кўрсатмалари асосида ақидавий софликни сақлаб қолиш\nмунтазам спорт билан шуғулланиш\nмиллий ҳунармандчиликни ўрганиш, ҳунар эгаллаш\nэзгуликка чорловчи китобларни ўқиш\nмиллий ўйинлар ўйнаш\nинтеллектуал ўйинлар ўйнаш\nмаънавий-маърифий тадбирларда фаол иштирок этиш\nтурли кўрик-танлов ва фестивалларда қатнашиш\nмаданий-маърифий тўгаракларга қатнаш\nмафкуравий иммунитетни кучайтиришга қаратилган кўрсатув, эшиттириш ва тадбирлардан хабардор бўлиб туриш\nаждодларнинг тарихий, адабий-бадиий меросини ўрганиш\nбилимларга асосланиб, мустақил фикрли ва қатъий эътиқодли бўлиш\n2325000cookie-checkОАВларида оммавий маданият тарғиботи ва ундан ёшларимизни муҳофаза қилиш йўллариno\nОлдингиМақоми Иброҳим тўғрисидаги фактларКейингиАраб маданиятининг шаклланиши ҳамда бу қадар тараққий этишига сабаб бўлган омиллар


Марказий банк асосий ставкани пасайтиради | Qalampir.uz\nМарказий банк асосий ставкани пасайтиради\nЖамият\t10 Июнь 10:52 8503\nЎзбекистон 2020 йилда ялпи ички маҳсулотни 2 фоизга ўстиришни мақсад қиляпти. Бунинг учун эса Марказий банк асосий ставкани пасайтириши керак бўлади. Бу ҳақда Бош вазир ўринбосари — иқтисодий тараққиёт ва камбағалликни қисқартириш вазири Жамшид Қўчқоров маълум қилди.\nУнинг сўзларига кўра, Ўзбекистон Президенти Шавкат Мирзиёев кеча, 9 июнь куни бўлиб ўтган йиғилишда ЯИМни 2 фоиз ва ундан бироз кўпроқ ҳамда саноатни 3,5 фоизга ўстириш бўйича вазифа қўйган.\n“Бизни зиммамизга саноатда ишлаб чиқаришни 3,5 фоизга ўстирш вазифасини қўйдилар. Бу биринчи навбатда карантин сабаб ишламай қолган корхоналар фаолиятини йўлга қўйиш, уларни айланма маблағлар билан вақтида таъминлаш, фоизларни кўриб чиқиш ҳисобига амалга оширилади”, деди Жамшид Қўчқоров.\nҚўчқоровнинг таъкидлашича, яқин кунларда Марказий банк бошқаруви кенгаши қайта молиялаш ставкасини пасайтириш бўйича қарор қабул қилади. Президент Марказий банк таклифини маъқуллаган. Фоизлар бирмунча пасайтирилади.\nҚайд этилишича, саноат корхоналарини ҳам молиявий, ҳам ташкилий томондан қўллаб-қувватлаш ва субсидиялар бериш саноатни 3,5 фоизга ўстириш имконини беради.\nЭслатиб ўтамиз, Марказий банк жорий йилнинг 14 апрелида асосий ставкани 1 фоизга пасайтириб, йиллик 15 фоиз даражасида белгилаган эди.\nМаълумот учун, кеча Ўзбекистон Президенти миллий иқтисодиёт барқарорлигини таъминлашга доир долзарб масалалар муҳокамасига бағишланган йиғилиш ўтказганди.\n29 Сентябрь 23:51 20269\n30 Сентябрь 14:22 19509\n29 Сентябрь 12:39 18539\n29 Сентябрь 20:22 17552\n01 Октябрь 09:06 16931


Бразилия бош прокурори илк бор аёл киши бўлди\n08:35 / 19.09.2017\nРакел Дож Бразилия бош прокурори лавозимини эгаллаган илк аёл бўлди. У Бразилия ҳокимиятининг турли даражаларида “уйғунликни”таъминлаш учун барча саъй-ҳаракатларни амалга ошириш ва Petrobras нефть компанияси атрофидаги коррупцион можаро терговини давом эттиришга ваъда берди.\nЯнги бош прокурорни тайинлаш қарорини мамлакат президенти Мишел Темер июнь ойидаёқ қабул қилганди. Президент бош прокурорни профессионал ҳуқуқшунослар ҳамжамияти таклиф қилган номзодлар орасидан танлаб олган.\nБразилиянинг амалдаги бош прокурори Родригу Жано ўз ваколати якунланишига уч кун қолганда мамлакат олий судига PMDB партиясининг (Бразилия демократик ҳаракати партияси) муҳим сиёсатчилари номига билдирилган айбловларни йўллаган эди. Унга кўра, жиноий ташкилот яратиш ва одил судловга қаршилик кўрсатишда гумон қилинаётганлар рўйхатига мамлакат президенти Мишел Темер бошчилик қилмоқда.


Аёлларни лақиллатган “дами ўткир фолбин”нинг ўйини фош бўлди\nНазира (исм-фамилиялар ўзгартирилган) қизчаси билан эридан ажрашиб кетганидан кейин тушкунликка тушиб қолди. Яхшиям севимли касби бор, у туман халқ бўлимида ишлайди. Бир куни дугонаси Мадина билан “ишларини жўнаштириб юбориш” учун фолбиннинг эшигини тақиллатди. Бу ҳақда “Даракчи” нашри ёзмоқда.\nУлар Гавҳар исмли фолбиннинг уйига киришди. Аёл олдида турган эски китобни очиб, ўқий бошлади. Шундан кейин Назира Гавҳарнинг олдига серқатнов бўлиб қолди.\n“Гавҳар опа, яхши ниятлар билан уй, машина оламан деб 20 минг АҚШ доллари йиққандим. Орзуим қачон амалга ошар экан а?”, дейди у бир куни фолбинга.\nГавҳар унга 1200 АҚШ доллари олиб келишини, бу пулларга дам солиб беришини айтади. Унинг бу гапларини эшитган Назира тезда пулни олиб келиб Гавҳарнинг қўлига топширади. Хуллас, фолбин Назирадан кетма-кет равишда, жами 20 минг АҚШ долларини “дам солиб бераман” деб олиб қўяди. Аммо қайтариб бериш ҳақида ўйламайди ҳам.\nОрадан, кунлар, ҳафталар, ойлар ўтса-да, Гавҳарнинг баҳоналари тугамади. Унинг ёлғонларидан тоқати-тоқ бўлган Назира охири ёрдам сўраб ички ишлар идорасига мурожаат қилди. Ўтказилган суриштирувлар натижасида Гавҳар яна дам солиб, қайтараман, деб фуқаролар — эр-хотин Ҳ.ларнинг 500 АҚШ долларини, Дилбар Д.нинг 7000 АҚШ долларини, Жавҳар У.нинг 1000 АҚШ долларини Ҳалима Г.нинг 3.100.000 сўмлик тилла тақинчоқларини олиб, қайтариб бермаганлиги аниқланди.


Пахтакор жамоаси юлдузи: Персеполис билан учрашувда ғалаба қозониш осон иш эмас - Parstoday\nсентябр 30, 2020 15:57 Asia/Tashkent\nИРНА тарқтаган хабарга кўра, Ўзбекистоннинг Пахтакор футбол жамоасининг юлдузи Анзур Исмоилов "Персеполис" жисмонан яхши ва иккинчи қаватда жуда кучли жамоа. Охирги иккита ўйинда бешта голдан тўрттасини бош билан киритишган. Шунга қараб тайёргарлик кўрдик деб айтди.\nҲозир энг яхши 4 клуб қолган ва бундай ҳолатда рақиб танланмайди, майдонга тушиб ғалаба қозониш шарт бўлади. Ҳаммаси битта ўйинда ҳал бўлади ва бунда исталган нарса рўй бериши мумкин. "Ал Садд" ҳам кучли жамоа эди, лекин бугунги рақибларимиз уларни мағлуб этишди.\n«Пахтакор» чоракфиналга йўлланма олди


ЎзА - Африка туяқушлари Самарқандда\n29.08.2018 18:19 Чоп этиш версияси\nАфрика туяқушлари Самарқандда\nСамарқанд вилояти Пастдарғом туманидаги "Янгиобод" маҳалласида яшовчи Ҳусан Ҳайдаров ўз томорқасида 9 бош Африка туяқушини парваришламоқда.\nТуяқушлар март ойидан ноябрь ойигача тухум беради. Битта туяқуш мавсум давомида 80 тадан 110 тагача тухум қўяди. Полапони 45 кунда тухумдан чиқади. Касалликларга чидамли парранда фақат 6 ойгача алоҳида эътибор билан парваришланиши лозим. Шу муддатдан сўнг унча-мунча касалликка чалинмайди. То тухумга кириш арафасигача унинг жинсини ажратиб бўлмайди. Африка туяқушининг урғочиси оқ-кулранг тусда, эркаги эса оқ-қора рангда бўлади.


09:05 28 Феврал 2020\n17:28 08.02.2020 Ҳавола олиш\nҚарор билан ҳуқуқий эксперимент ўтказиш бўйича Республика ишчи гуруҳи ва ҳудудий ишчи гуруҳлар таркиби тасдиқланди.\nТОШКЕНТ, 8 фев - Sputnik. Айрим ҳудудларда "Кўп квартирали уйларни бошқариш тўғрисида"ги Қонун нормаларини апробация қилиш юзасидан ҳуқуқий эксперимент ўтказишга оид Ҳукумат қарори қабул қилинди.\nҚарорга кўра, Қонун нормаларини ҳамда кўп квартирали уйларни бошқаришнинг тартиб-таомиллари самарадорлигини аниқлаш ҳуқуқий экспериментнинг асосий вазифаларидан бири ҳисобланади.\nШунга кўра, Тошкент шаҳрининг Яккасарой тумани, Жиззах ва Марғилон шаҳарларида кўп квартирали уйларни бошқариш масалалари бўйича туман (шаҳар) уй-жой коммунал хизмат кўрсатиш бўлимларида аҳоли учун маслаҳат пунктлари ташкил этилади.\nҚарор билан тасдиқланган вақтинчалик низомга кўра, кўп квартирали уйни бошқариш усули турар жойлар ва яшаш учун мўлжалланмаган жойларнинг мулкдорлари умумий йиғилишида белгиланади.\nКўп квартирали уйни бошқариш: бевосита жойларнинг мулкдорлари томонидан; юридик шахс бўлган бошқарувчи ташкилот ёки жисмоний шахс бўлган бошқарувчи томонидан шартнома асосида; уй-жой мулкдорлари ширкати бўлган нотижорат ташкилот томонидан амалга оширилиши мумкин.\nҲуқуқий эксперимент ўтказиш даврида “Энг яхши бошқарувчи” танлови ташкил этилиб, энг яхши бошқарувчининг иш тажрибаси ОАВларда кенг ёритилади.


Агробанк – инновация билан ҳамоҳанг. Фермерлар учун катта қулайлик\nАгробанк – инновация билан ҳамоҳанг. Фермерлар...\n30.04.2018 10:24 0 39052\nАввал хабар қилганимиздек, «Agrobankmobile-biznes» иловасида фермерларга янги қулайлик яратилди.\nҚадрли фермерлар, пахта хомашёси ёки бошоқли дон етиштириш билан шуғулланасизми? Унда онлайн тарзда масофадан туриб, мазкур йўналишда молиялаштириш ва зарур маълумотларни олиш, шунингдек, турли тўловларни амалга ошириш имкониятига эгасиз.\nБунинг учун Сиз планшет ёки смартфонингизга «Agrobankmobile-biznes» мобиль иловасини юклаб олсангиз кифоя.\nАгар смартфон сотиб олишга эҳтиёжингиз бўлса, унда бу борада ҳам Агробанкда қулайлик яратилди. Бунда банкнинг истеъмол кредитларидан фойдаланишни таклиф этамиз.\nЭнди фермерларимизнинг вақтлари ва ортиқча сарф-харажатлари кескин қисқаради.\nҚўшимча маълумотларни банкнинг жойлардаги филиаллари орқали олишингиз мумкин.\nАгробанкдан янада кўпроқ имкониятларни кутиб қолинг ва биз билан бирга бўлинг!\nХалқ фаровонлиги — фаолиятимиз мезони!\nИқтисодиёт 17/04, 23:05\nФермер хўжаликлари раҳбарлари тўловларни онлайн тарзда амалга оширишлари мумкин бўлади